
Созерцовање 


Шта то значи живети у Светолл Духу 

Покушаћемо да извидимо шта је то све потребно да бисмо 
живели у Светом Духу. Да извидимо како се духови појављују у 
нашем животу и шта све утиче на то каквог ћемо бити духа. Ово је 
тема о којој би се могле књиге написати па остати недоречен, 
тако да ћу сада покушати да представим само грубу слику свега 
што утиче на наше понашање и на наш доживљај живота и света 
који нас окружује. Најлакше је да кроз примере видимо како се 
духови пројављују у нашим животима. 

Када видимо децу да се играју, ми кажемо да их покреће 
дух игре. Кад се неко весели, онда га покреће дух весеља или 
неки весео дух, веселог је духа. Кад видимо некога ко је тужан, 
њега покреће дух туге и жалости. Што ће рећи да наше понашање 
одређују духови који су део нас. 

У зависности који нас дух покреће, зависи и каква ће 
осећања наша Душа да произведе. Ако наше поступке покреће 
дух мржње, то ће се у нашој души појавити осећање мржње и ми 
ћемо се тако осећати и понашати. Постоје духови зла и постоје 
духови добра. Духови добра су свети духови или анђели, а 
духови зла су бесови или демони. Духови милосрђа, љубави, 
радости, мира, поуздања у Бога, храбрости итд. су свети духови. 
Док зли духови су: дух мржње, дух гнева, љутње, недостатка 
самопоуздања, кукавичлука, беса, себичности итд. 

Будући да нас духови наводе да се ми сагласимо са 
понуђеним мислима и осећањима, то ми мислимо да је сваки 
наш покрет производ наше воље и нас самих. Кажемо: ја сам то 
учинио. И будући да мислимо да су дела последица наше воље, 
ми предвиђамо постојање духова који покрећу наше тело и тако 
одређују наше понашање. На пример: ако нас засврби нешто, чак 
да је и наша пажња усмерена на нешто сасвим друго, дух ће 
померити руку и почешати то место без да смо ми свесни тога. 
Значи дух мора да усклади рад најмање десетак милијарди 
ћелија да би се ти учинило. У свакој од тих ћелија треба да се 

обаве неки хемијски процеси да би се тај покрет извео. Дух о 
свему томе води рачуна наводећи гене у нашој ДНК спирали да 
се отворе и омогуће производњу одређених протеина који су 
неопходни да би се у ћелији обавио потребан рад. Ћелија не зна 
шта да ради док дух не да генима сигнал да се отворе и 
произведу протеине који ће омогућити рад. 

Постоје гени који регулишу наша понашања, као и гени који 
регулишу колективно понашање. Ти гени се отварају осећањима, 
то јест осећања су кључ који их отвара. Зато се духови и труде да 
у нама изазову одређена осећања кроз мисли које нам 
предлажу. 

Погледајмо у Јеванђељу по Марку глава 9 стих 29, када 
ученици питају Исуса зашто они не могоше истерати демона из 
узетог? Он им одговара: „Овај се род ничим не може истерати 
до молитвом и постом." Господ за духа употребљава реч РОД. А 
ако погледамо како се реч Род каже на грчком видимо да је у 
питању реч Ген. Овде Господ повезује духове са генима и будући 
да је наука открила да гени утичу на наше понашање па чак и на 
колективно понашање; а видимо да и духови такође одређују 
наше понашање, онда видимо да наше тело у потпуности се 
повинује духовима који су део нас, јер све покрете тела одређују 
духови кроз гене. Оно што су духови на духовном плану, то су 
гени у материјалном свету. 

И као што видимо, да би се духови испољили у нашем 
животу прво треба да нас преко мисли наведу да имамо 
осећања. А да би то постигли неопходно је да преко мисли 
узбуркају нашу душу и онда се ми осетимо тужно, љуто, бесно, 
гневно, радосно итд. 

Што ће рећи да без осећања духови не могу да се испоље. 
Питамо се: Како онда функционишемо када немамо никаква 
осећања? Када немамо осећања и мисли, онда функционишемо 
по навици. Зато је свака молитва која је прешла у навику постала 
без плода, јер се ми тада не молимо духом. Али то је већ друга 
тема. 

Дакле, духови се труде да у нама узазову осећања и мисли 
како би нас навели да се својом вољом приклонимо њима и да 
би они могли да делују кроз нас. Ово је тренутак кад ми још увек 
можемо да спречимо духа да се испољи. Јер дух иако је успео да 
у нама изазове осећања, не може још увек да делује и да се 
испољи док се ми не сагласимо са тим. Јер наша воља је закон за 
духове и она мора да се поштује; тако је Бог Отац уредио 
доносећи законе по којима ће живот да се одвија. И ниједан дух 
не сме да преступи те законе. Зато се духови труде да нас мало 
помало, наводећи нас да се саглашавамо са мислима које нам 
они предлажу, наведу да чинимо по њиховој вољи, док се не 
устали навика. После тога они постају господари над нашим 
телом и више не маре за нашу вољу јер смо се покорили њима, 
па смо тако и своју вољу покорили њима. 

Рецимо да је у питању дух гнева. Он ће покушати да нас 
наведе и да на неки начин повредимо особу на коју смо гневни. 
И ако се ми сагласимо са његовим предлогом у нашим мислима, 
онда или ћемо рећи нешто што би ту особу повредило, (што је 
најблажи обик) или ћемо учинити неки гест (пљунути или 
показати средњи прст, (што би био мало оштрији облик 
испољавања злог духа) или ударити шамар или песницом 
повредити: што је још већи степен испољавања итд. 

У случају да смо физички слабији и да немамо храбрости за 
овако нешто, дух који нас покреће на зло ће нас наговарати да се 
послужимо неким средством да нанесемо зло ономе кога 
мрзимо. У нама ће се појављивати мисли да користимо батину 
или неко оружје, наводећи нас на убиство, или ако је неки дух 
склон врачарству, он ће покушати да нас наговори да покушамо 
магијом да остваримо своје зле циљеве. И све време наше мисли 
ће бити такве, осуђујуће, и увераваће нас да смо ми у праву што 
тако мислимо, да је то праведно јер су други зли према нама. Зли 
духови су вешти у завођењу, тако да ће нама увек изгледати да се 
нама чини неправда и да је поштено да се бранимо од неправде, 
и ми нећемо бити свесни да они заправо искривљују стварност да 
изгледа тако, а да заправо ништа није тако како нама изгледа, 

коликогод да је то нама очигледно. Људи кажу: Па видео сам 
својим очима да је било тако. Они нису свесни да док гледамо 
нешто наш интелект тумачи шта видимо, и да ми заправо видимо 
у складу са нашим уверењима, убеђењима, искуствима и 
васпитањем. То је филтер кроз који ми доживљавамо свет и 
стварност никада не долази до нас, као кад ставимо сунчарице. 
Ми више не видимо свет онаквим какав јесте, већ га видимо 
обојеним бојом наших наочара. 

Дакле: духови се прво труде да освоје нашу пажњу, јер кроз 
пажњу ми им дајемо своју љубав која им је неопходна да би 
живели у нашем уму. Дух који дуго не добија пажњу полако вене 
и на крају умире, зато је јако битно да водимо рачуна којим 
мислима посвећујемо своју пажњу. 

Ако посвећујемо пажњу злим духовима, злим мислима, оне 
ће се све више множити у нама и наш ум ће бити све прљавији и 
прљавији. Све више лоших осећања ће се испољавати у нашем 
животу и наш доживљај света ће бити све сивљи и сивљи док 
потпуно не поцрни. Почињемо да мислимо како је овај свет 
препун злих људи и да нас нико не воли, да смо ми у овом свету 
осуђени само на патњу и неуспех. Почињемо да мислимо да 
више нема смисла живети и да је боље убити се него живети 
живот у оваквом свету. Крајни циљ злих духова је да нас наведу 
на самоубиство или да почнемо да убијамо друге да би 
задовољили правду. Самоубиство је начин освете према 
ближњима и покушај да их окривимо за наше зло. Е сад ће они 
да виде до чега је довело њихово понашање. То је својствено за 
зле духове, неприхватање своје кривице већ увек окривљују 
друге. Што ће рећи да увек када кривимо друге ми смо под 
утицајем злог духа. 

Из до сада реченог би требало да смо видели да је 
духовима јако битно да нас наговоре, наведу, да се својом 
вољом, својом слободном вољом коју нам је Отац дао, 
приклонимо њима, станемо на њихову страну да би они могли да 
се пројаве у нашим поступцима и понашању, у нашем животу. 


7 



Созерцовање 


Сада видимо да је наша воља моћ којом ми владамо над 
духовима били они зли или свети духови. Што ће рећи да је наша 
воља моћ да обликујемо свој ум и начин како ћемо да 
доживљавамо свет и свој живот, као и себе саме. 

Један од услова да бисмо живели у Светом Духу јесте да 
наш доживљај света и других људи, као и околности, буде леп. 
Јер од начина како доживљавамо живот, зависиће и наше 
понашање. 

Ми неке особе у свом животу доживљавамо лепо, а неке 
лоше. Неке као претњу, а неке с радошћу. А те разлике у 
доживљају потичу од нашег суда, од тога како судимо о тим 
особама. 

Земаљски судови чине исто што ми чинимо кад судимо, па 
се на суду тражи истина да би се пресудило. Тако и ми кад 
судимо у себи већ имамо истину на основу које судимо о 
другима, као и о околностима у нашем животу. Наша искуства, 
васпитање, наша уверења и убеђења, наше жеље и очекивања су 
део истине на коју се ми ослањамо док судимо другима и 
околностима усвом животу. А то значи да наша ИСТИНА утиче на 
то какав ће бити наш суд, а самим тим и какав ће бити наш 
доживљај живота. Ако је наша истина добра, добар ће бити и наш 
суд, а самим тим ће бити леп и наш доживљај живота. Све ћемо 
доживљавати с радошћу, љубављу и осталим лепим осећањима, 
јер осећања одређују квалитет доживљаја. Осећања су боја којом 
бојимо наш живот, па нам он буде ружичаст или сив. Али ако је 
наша истина настала од заблуда, онда ће наш доживљај живота 
бити лош, са ружним осећањима пун гнева, беса, љутње итд. 

Сада би се требало запитати како је дошло до тога да наша 
истина постане тако лоша да нам цео живот обоји у црно? 

Прва ствар која обликује нашу истину је васпитање које смо 
добили од родитеља и старатеља. Кроз васпитање ми смо 
добили обрасце понашања и начин како да се поставимо у свету 
у односу на догађаје. Већину лоших ствари ми добијемо кроз 
васпитање, али добијемо и понеку добру ствар. 

Затим иду искуства: Наш интелект се ослања на искуства и 
покушава да нас заштити од могућих лоших искустава тако што на 
основу претходних искустава покушава да предвиди догађаје. Па 
ако се једном десило нешто лоше, он ће после у свакој сличној 
ситуацији да алармира на опасност, бомбардујући нас мислима о 
могућем лошем догађају. А будући да уз такве мисли иде и 
осећање страха, ми почињемо све чешће да се плашимо шта ће 
нам се догодити, иако живот ретко понавља исте ситуације. Тако 
да наша лоша искуства кроз наш интелект постају стални извор 
страхова и брига, које чине наш доживљај живота лошим, 
спречавајући нас да уживамо у животу. 

Убеђења и уверења такође утичу на наш суд. Уверен значи 
уведен у веру, а убеђен значи уведен у беду, што ће рећи да су 
убеђења заправо лоша уверења. Многе ствари у животу ми 
једноствано не можемо да проверимо, тако да су већина наших 
уверења и убеђења заснована на нашем избору у шта ћемо да 
верујемо, а у шта не. Наше жеље, љубави и очекивања као и оно 
шта чинимо од своје воље, одређују у шта ћемо да верујемо. Ако 
је наша љубав окренута ка туђим женама и курварлуку, сигурно 
нећемо веровати у Бога који је то прогласио за грех. Радије ћемо 
веровати да Бог не постоји и свим силама ћемо бранити то своје 
убеђење, своју заблуду. 

Онај ко краде ће изабрати да верује да су сви људи лопови 
на овај или онај начин. Неко краде од других, неко поткрада 
државу, фирму... Лопов у својој мисли верује да су сви лопови. 
Курва мисли да су све жене курве само се добро скривају. 

Долазимо до тога да човек постаје оно што од своје воље 
чини, јер видимо да се ум мења у складу са оним шта човек чини 
и каква су му дела. Будући да се наша уверења мењају са нашим 
делима то онај који чини блуд: краде, лаже, отима, курва се... 
Блуди. Почиње да живи у једној кривој истини, у истини насталој 
после блуда - у заблуди. А када је заблуда истина из које извире 
наш суд, можемо замислити какав ће бити наш доживљај света, 
околности и живота. Наш судће бити лош, па ће наш живот бити 

прожет страховима, несигурношћу, љутњом, недостатком 
самопоуздања, бесом... Другим речима, наш живот ће постати 
пакао. А кад је наш доживљај света пун гнева и свих лоших 
осећања, сами можемо закључити у каквом ће духу бити наше 
понашање. 

Значи од истине зависи каквог ћемо духа бити. Не може 
Свети Дух да делује кроз нас док ми живимо у заблуди. А то опет 
доводи до закључка да пре него се Свети Дух трајно настани у 
нама, ми морамо изаћи из својих заблуда и почети да живимо у 
истини. 

Поставља се питање: како изаћи из заблуде и изградити 
истину која ће постати стални извор радости у нама? Па истим 
путем којим смо дошли у заблуду. Јер чинећи неморал, безакоње 
ми смо изградили своју заблуду. Тако чинећи морал и дела 
љубави према ближњима ћемо се вратити истини. Јер већ док 
смерамо да учинимо неко добро дело, у нама ће почети борбе 
између наших мисли. Једне ће нас наговарати да не чинимо 
добро јер ће нас онда сви искоришћавати и на крају ћемо 
пропасти. А друге мисли ће наговарати нас да ипак учинимо то и 
да је боље да увек будемо срећни, макар и немали материјална 
блага, него да изобиљу будемо несрећни. У тим борбама ће се 
мисли полако променити и наша истина као и наш доживљај 
живота. Околности више неће утицати на нашу радост, већ ћемо 
се радовати без обзира на околности. Променивши се, 
преобразивши се, ми стварамо услове да Свети Дух делује кроз 
нас и бићемо Њиме испуњени. Без помоћи Светог Духа и Господа 
Исуса Христоса је немогуће ово постићи. 

Одлучност 

Сада када смо видели да каквог ћемо духа бити зависи од 
истине која је у нама, требало би да извидимо шта је све 
потребно да би створили добра дела и дела љубави према 
ближњима. Није лако окренути се и почети чинити добро, 
потребна је изузетна ОДЛУЧНОСТ и јака ВОЉА, да би савладали 

све препреке које ће пред нас поставити Ђаво, наш интелект. 
Интелект је природни човек у нама и он живи по законима 
природе „Јачи преживљава". По њему је сасвим регуларна ствар 
украсти, отети, убити да би се преживело и продужила врста. 
Звер у нама, интелект, је велики противник с којим се морамо 
борити да би остали на путу истине. Он ће кроз наше мисли на 
све начине покушати да нас наговори да не чинимо добро. 
Говориће нам да је то лудост, да ћемо пропасти тако радећи, да 
ће нас сви искориштавати и да ће нам се смејати кад виде шта 
радимо. И ту има истине. Људи који се ослањају на интелект ће 
стварно тако мислити о нама и покушаваће да нас обесхрабре у 
нашим намерама. Зато је добро да скривамо наша добра дела од 
људи а и ради Бога јер ко тражи славу од људи и хвали се својим 
добрим делима неће добити славу од Бога, као што каже Св. 
Писмо. Значи имаћемо борбу и изнутра а и споља, јер свет не 
прихвата оне који нису њему слични. Зато је потребна мудрост и 
умереност у свему. 

Воља зависи од мотива, па ако су нам мотиви слаби таква ће 
бити и наша воља. Зато је осмишљавање мотива и начина како 
ћемо деловати саставни део стратегије ратовања са злим 
духовима у нама и око нас. 

Осмишљавање живота је иначе посао једног ума, нажалост 
то нико не ради. Већина људи очекује од политичара и власти да 
им обезбеди посао на коме ће добро зарађивати и да имају 
довољно новца за живот и провод. Не схватају да је 
осмишљавање живота посао њих самих као умова и да ако сами 
то не чине, никад им живот неће имати довољно смисла. 

Дакле када осмисливши и кроз смисао мотивишући себе 
ојачамо своју вољу, ми кроз одлучност задајемо злим духовима 
завршни ударац. Одлучност је чврсто држање онога шта 
намеравамо да учинимо, непоколебљиво истрајавање у 
одлукама. Ако наш интелект види да се колебамо, бићемо лак 
плен злим духовима. 

Када чинимо добра дела, јако је важно да то чинимо из 
љубави с радошћу, јер наш интелект ће покушати да и док 
чинимо добро дело у наш ум усади лоше мисли, мисли које 
осуђују онога према коме смо добри. Зато морамо да пазимо на 
осећања која имамо док чинимо дела, јер она су јасан показатељ 
да ли је наше дело стварно добро или зло обучено у маску добра. 
Ако имамо осећање радости, самилости, љубави, онда је то ок. 
Али ако осетимо гнев, бес, љутњу... то је сигуран знак да наш 
интелект минира наш покушај да будемо добри и да чинимо да 
се Св. Дух појави кроз наша дела. 

Сагледавајући све ово што је речено, ми видимо да смо ми 
нашом вољом господари и над анђелима и над демонима, баш 
као што је и Господ Бог господар на небу. Видимо да смо ми по 
томе исти као Бог, да имамо исту власт и силу, коју нажалост не 
умемо да користимо. А по томе видимо и да ми јесмо Синови 
Божји, ми који смо се родили у Духу и од Бога учимо како да 
кроз вољу и веру владамо небеским и земаљским силама, 
властима и поглаварствима. 

Видимо да је неопходно да научимо да владамо нашом 
вољом да би могли да створимо услове да се свети Дух трајно 
настани у нама и да он управља нашим понашањем. Морамо 
пазити и са каквим мислима се саглашавамо и којима 
посвећујемо пажњу. Посвећујући пажњу погрешним мислима, ми 
стварамо услове да се такве мисли множе у нашем уму и он бива 
све прљавији и прљавији, а наш доживљај света све гори и гори, а 
ми сами све несрећнији и несрећнији. 

Наша лоша осећања утичу на развој разних болести, док 
лепа осећања делују исцељујуће. Зато је у лепим осећањима 
живот, а у лошим смрт. 

Онај ко бди над својим умом пазећи на своје мисли и 
осећања себи отвара врата за вечни животу радости, а онај ко не 
пази умире мислећи да живи. 

Истина 

Истина је мешавина уверења, убеђења, искустава, знања, 
васпитања, итд. Сваки човек има своју истину кроз коју његов ум 
тумачи свет и догађаје у свету и његовом животу. Један човек 
може да има само једну истину и зато је истина само једна. Не 
постоји нека универзална истина да би могли да кажемо ово је 
истина, а све друго је лаж. Да промени своју истину може само 
човек кога Бог учи како се то ради. Јер Истина је бог. Наша истина 
је наш бог. И ако је наш бог пун зла, ако је наша истина зла; 
можете замислити колико ће нам бола нанети зла истина будући 
да наш ум користи нашу истину да одреди како ћемо 
доживљавати живот. Ако је наш живот испуњен бесом, гневом, 
љутњом, мржњом, бригама, страховима, јадом, недостатком 
самопоуздања, неиспуњеним жељама, муком, патњом. То је зато 
што је наша истина лоша и она боји наш живот сивим бојама. 
Сваки наш суд потиче од наше истине. А кад судимо ту су и лоша 
осећања попут малочас наведених. Практично лоша осећања су 
казна за неправедан суд. Ако нам је живот обојен црнилом то је 
знак да треба под хитно да мењамо своју Истину, свога бога. И 
опет, само Бог може научити човека како да промени истину. 
Страхови су такође лоша осећања која долазе од наше истине, 
јер наша истина нам говори да је нешто страшно и да о нечему 
треба да бринемо. Једном је један мој колега описујући неку 
ситуацију у саобраћају рекао: „није било толико опасно колико је 
било страшно". Од нашег доживљаја зависи да ли ћемо се нечега 
уплашити или не. Страх је ствар истине, а не ситуације у којој се 
налазимо. Моја жена се плаши стршљена иако је никада ни један 
није убо. Мене су убадали али ја умем да контролишем свој ум и 
истину, и стршљани ме не плаше. 

Васпитање од свих фактора највише утиче на то каква ће 
бити наша истина. Деца не преиспитују истину својих родитеља 
већ у свакој новој ситуацији помно прате како ће родитељи 
одреаговати. Па дете лопова неће видети ништа лоше у крађи, 
дете жене које благонаклоно гледа на прељубу, ће имати 

позитивно мишљење о прељуби. Дете лажова ће и само лако 
слагати. Ако је отац био непослушан свом оцу и свађао се с њим, 
будите уверени да ће и син бити такав према свом оцу. Женска 
деца уче од мајки, а мушка од очева. Када мушко дете нема оца 
он ће учити од некога из околине у кога мајка има поверења, 
деда, ујак. Исто важи за женско дете. Деца не узимају моделе 
понашања од родитеља супротног пола је од њих не могу добити 
адекватно васпитање, деца то схватају још одмалена. Велика 
већина родитеља васпитањем изгради истину у дечјем уму која 
ће то дете у животу чинити несрећним. Узалуд сав новац који ће 
дати детету да буде срећно кад га његова истина кроз разне 
страхове чини несрећним. Родитељ који је трчећи за новцем 
трудио се да створи деци што више, научио је децу да им никад 
није доста новца, па коликогод да блага остави деци, њима ће то 
бити мало, јер истина у њима тражи више. 

Поставља се питање: каква треба да буде наша истина да би 
све у животу дочекивали са радошћу? 

Христос каже: „Не брините се, јер ко може бринући се лакат 
свом расту да допринесе". Он нам поручује да за храну, одећу и 
све што нам је потребно брине Бог. Ми треба да будемо 
безбрижни да би били срећни, да имамо поверења у Бога. 
Радећи можеш допринети расту свом, а бринући ништа нећеш 
постићи до бити несрећан. А ми смо научени да бринемо, 
бринемо а ништа не предузимамо да узрок наше забринутости 
решимо. 

Лоша искуства постају стални извор страхова. Сећања на 
лоша искуства такође постаје део наше истине. Интелект, тај ђаво 
у нама је преузео улогу нашег заштитника, и ако наилази нека 
нова ситуација иоле слична ситуацију којој смо доживели лоше 
искуство наш интелект нас алармира на опасност. Да је само 
аларм у питању, ни по јада, већ се он потруди да ми поново у 
сећању проживљавамо лоше искуство са свим лошим и 
страшним осећањима које смо проживели. И што смо више 
лоших искустава имали, то ће се наш живот претворити у један 

велики страх. Долазимо у ситуацију да смо стално под стресом 
јер очекујемо да ће се нешто лоше десити. А истина је да живот 
јако ретко понавља исте ситуације и да нам наш интелект без 
стварног разлога од живота прави пакао. Јер наш ум не прави 
разлику да ли нам се нешто стварно лоше дешава или ми само се 
присећамо тога. Мозак повећава лучење адреналина спремајући 
тело за одбрану од претње које нема. Са адреналином расте број 
откуцаја срца и притисак и дуготрајна изложеност повећаном 
адреналину води у болест. Од интелекта заштитника он се 
претвара у убицу. 

У претходним поглављима сам мало натукнуо на које све 
начине наша истина утиче на доживљај нашег живота, на то како 
доживљавамо ситуације које нам долазе, значи да ли ћемо бити 
радосни или несрећни и уплашени не зависи од околности, него 
од истине која је у нама, која је саставни део нашег ума. Намеће 
се закључак да ако желимо да нам живот тече у радости ми 
морамо да водимо рачуна о својој истини. Да је обликујемо и 
чувамо од зла. Неко бистрији би могао да упита: „Како ја могу да 
променим искуство које сам имао?" И тачно, ми искуство не 
можемо да променимо, али доживљај тог искуства можемо. 
Могли би да се упитамо ко је мене могао да научи како 
променити доживљаје из прошлости, и ко ми је уопште дао идеју 
да то треба радити. Одговор је једноставан. Онај пред коме су 
прошлост и будућност као садашњи тренутак. Бог учи људе тим 
стварима. Зато интелектуалци немају представе о томе, јер не 
желе да чују Божји глас. 

Уређујући механизме по којима ће наш ум да функционише, 
Бог је одредио да оно што ми од своје воље радимо, наш ум ће 
то у мислима подржавати и бранити. Ако чинимо безакоње 
неморал и слично, наш ум ће то оправдавати и нама ће изгледати 
да другачије и не би могло да функционише. Стога лопов мисли 
да су сви људи лопови на овај или онај начин, он не може да 
схвати каква би била корист човеку да буде поштен. „Слободна 
жена" у свом уму мисли да су све жене исте као она што је, само 
се добро крију и немају храбрости да учине нешто за себе. Она не 

може да схвати мисао поштене и верне жене. Лажову се чини да 
је немогуће живети, а да се не слаже понекад и да сви људи 
лажу. Лажов не може да схвати да има људи који строго пазе да 
не слажу нехотице. Тако да човек и својим умом постаје оно што 
од своје воље чини. Блуд је све што човек чини, а да је супротно 
моралу. Хришћански морал није ништа друго до одговоран однос 
појединца према друштву у коме живи. Истина у нама која је 
настала после блуда зове се заблуда. И ако би се упитали одакле 
долазе наши страхови, одговор је да долазе од наших заблуда. 
Лопов не може да оствари однос поверења ни у својој породици, 
јер верује да су сви лажови. Такав човек иде сам кроз живот и 
животне стихије испуњавају његов живот страхом. Као кад човек 
иде сам по мраку у сред ноћи. Нигде никог и њему није свеједно. 

Човек кији чини добро у свом уму брани добро које чини. 
Његов ум брани потребу да се говори искључиво искрено. У 
његовом уму се гради истина, а не заблуда. Истина ослобађа 
човека, даје му храброст и испуњава живот човека радосним 
доживљајима. И ако погледамо шта је Исус говорио да треба 
чинити од своје воље, видимо да ћемо чинећи тако у свом уму 
родити једну истину вредну живљења. Христос је дао одговор 
како обликовати истину, а благодати живота оних који иду 
Христовим путем знају они који тако чине. 

Пита једном мене један мој пријатељ да му позајмим нешто 
пара. Ја у то време нисам стајао добро са парама, па нисам могао 
ни да му позајмим. Вајка ми се он да нема од кога да тражи на 
зајам. Ја му кажем да изађе у центар села и нек пита сваког; има 
добрих људи и даће ти неко. „Ко би мени дао?", каже он. 

Ја му кажем да то он мисли тако јер сам никад ником није 
помогао, па сад мисли да њему нико неће дати, и да је то његова 
заблуда јер увек има добрих људи који ће дати било коме. Само 
немој да губиш наду и питај све редом. Немој да питаш само оне 
за које мислиш да би имали да ти дају него питај све редом. Он 
се после испозајмљивао па упао у проблеме да врати дугове... 
Главно, његова истина је говорила да он не заслужује да му се да 

и он није ни могао да тражи паре на зајам. Човек увек поступа у 
складу са својом истином и људе и догађаје доживљава у складу 
са њом. Истина је оно шта највише утиче на квалитет кашег 
живота. Сваки секунд нашег живота ће бити онакав каквим га 
наша истина представи. Зао човек чинећи зло у свом уму 
обликује истину (заблуду) која ће уништити његов живот. Св. 
писмо каже: „У дела руку својих заплешће се безбожник". Већина 
људи пређе преко овог стиха у Св. Писму не схватајући његово 
значење. А искреном вернику Бог отвара очи његовог ума да 
види, а онда га учи како чинећи добро да уреди своју истину и 
Свој Живот. 

Христос Каже: „Ако ти ко удари шамар окрени му и други 
образ". И интелектуалцима ово делује као глупост, кажу Библија 
је преправљана. 

Али погледајмо шта се дешава у нашем уму када нам неко 
удари шамар. Наш интелект ће се потрудити да му ми вратимо 
шамар. Покушаће да нас наговори да се осветимо на неки начин. 
Ако смо слабији или кукавице онда ће нас наш интелект, ђаво у 
нама наговарати да употребимо неко оружје или слично. И ако 
урадимо нешто од тога онда ће наш интелект мислима 
оправдавати то што смо урадили убеђујући нас да смо исправно 
поступили, градећи на тај начин заблуду, истину која ће нас 
пунити мржњом увек када сретнемо тог човека, увек када га 
видимо или га се макар сетимо. 

Окретањем другог образа ми прихватамо кривицу за немио 
догађај на себе. У свом уму преиспитујемо себе да нисмо некако 
изазвали такво понашање. Трагајући ми и нађемо да има и наше 
кривице, да л' вербалне или неке друге, јер се не дешава да неко 
добије шамар а да томе није и сам допиринео. Нашавши своју 
кривицу, ми у свом уму оправдамо онога ко нас је ошамарио и 
када га следећи пут видимо, ако нисмо сувише поносни него 
имамо достојанство, нама неће бити тешко да према том човеку 
наступимо као према пријатељу без лоших осећања. Јер истина у 
нама неће од сваког погледа на ту особу правити сценарио из 

пакла. Христос је рекао да праштамо својим ближњима, а 
опроштаја нема ако наша истина не подржава то. Ми можемо 
рећи опростио сам, али осећања која гајимо према тој особи 
сведоче колико је наш опроштај искрен, сеже ли он до наше 
истине. Све речи поуке које је Христос пренео нама, ако их 
извршавамо од своје воље а не од морања, ће утицати да дође 
до промене истине која је у нама и самим тим ми ћемо видети 
промене у нашим умовима. Сагледавши све то ми видимо да 
Исусово учење долази од Бога, од онога ко је и створио нас, па 
самим тим и зна како наш ум функционише. Са разумевањем 
истине и свога бића ми почињемо да разумемо Бога и увиђамо 
да је све његовом руком створено. Јер оно шта су руке у овом 
материјалном свету то је истина у духовном свету. Рукама ми 
прихватамо или одбацујемо. А истином ми прихватамо или 
одбацујемо ЖИВОТ. 

Иако као разумна бића ми можемо чути и разумети многе 
истине, ми сами можемо имати само једну истину. Наша истина 
је живо биће нашег ума и она не жели да се промени. Ми као 
врховна свест нашег бића можемо да поверујемо у неку нову 
истину, али наша истина се неће променити само зато шо смо ми 
поверовали у нешто ново. Покушаћу на примеру да приближим 
ствар. Поверовавши у Христове речи, решим да ми ваља чинити 
добра дела. Видим просјака на улици и кренем да му дам неку 
парицу; истог трена ми кренуле мисли које су ме убеђивале да то 
не чиним. Те ја имам породицу, па паре су ми потребне за децу. 
Па ко зна шта све он има и ко зна колико он зарађује просећи 
итд. Размислим ја мало о свему томе и видим да нисам учинио 
никакво добро дело са мислима и осећањима које сам имао. 

Узалуд сам ја поверовао Исусу када се мој ум и истина у 
мени противе томе. Решим да следећи пут пре него учиним неко 
добро дело прво се припремим, да смислим лепе мисли којима 
ћу да изађем на црту овим лошим ликовима свога ума који не 
поштују моју вољу. Протекло је доста воде Дунавом док у мом 
уму није заживела истина онаква каквом сам је ја хтео. Да кад 
хоћу да учиним неко добро да ме мој ум, или боље рећи мој 

интелект не спутава у томе, већ да је сагласан и да прати моја 
дела лепим мислима и осећањима. Тако да можемо рећи да 
обликовање сопствене истине није ни мало лак и брз процес. 
Није лако бити син Божји и владати царством својих мисли; 
много је лакше пустити се низ воду; па што на ум то на друм. Али 
та борба испуњава мој живот смислом, јер знам да радим 
божански посао. Она даје драж мом животу и чини га достојним 
живљења. 

Ми се идентификујемо са стварима, људима, догађајима и 
тако градимо свој идентитет. Ја сам партизановац, ја сам србин, 
ја сам доктор, ја сам перин брат, ја сам Данијелин муж. И то је 
такође део наше истине. Остати без идентитета је равно паду у 
провалију или ходу по жици изнад провалије. 

Када поверујемо у нешто ново што се коси са нашом 
дотадашњом истином, и пожелимо да изградимо ту нову истину 
у себи, ми морамо да прођемо изнад бездана. Морамо да 
напустимо један идентитет и да изградимо други. Оно између је 
једна велика и страшна провалија, ретки су који се усуде да пођу 
путем и пређу преко бездана. Сузе прате полазак на пут јер 
неповратно остављамо део себе. 

Неко би могао да примети да је немогуће променити истину 
која је везана за неко наше искуство из прошлости. Не можемо се 
вратити у прошлост да би ту нешто променили. Али нема ни 
потребе да се враћамо у прошлост јер наша истина није везана за 
догађај, већ за доживљај тог догађаја. Наиме ми усвојим 
мислима, у машти можемо поново да доживимо тај догађај, чак 
можемо да га доживимо на начим на који ми желимо да га 
доживимо. И с обзиром да наша прошлост кроз истину обликује 
нашу будућност то се овакве промене требају учинити ради 
лепше будућности, лепше судбине. Јер наша осећања су 
градивни материјал, цигле наше судбине. Дух Божји не разуме 
речи, то је за њега страни језик. Он разуме осећања, јер осећања 
су његов језик. Христос је рекао да иде време када ће се прави 
верници молити Богу духом и истином. Дакле видимо да су 

радосна осећања молитва коју ми упућујемо Богу. А радосна 
осећања нећемо имати ако нам их не да истина која је у нама. 

Јар шта је живот? Живот је доживљај. А сваки доживљај са 
собом носи и осећања. Дакле у осећањима су и живот и смрт. 
Радост, захвалност, љубав, нада, вера су живот а патња, бес, гнев, 
туга и остала лоша осећања су смрт. А живот је као пиће, и ако не 
пијемо са извора живота ми умиремо. Као биљка што се полако 
суши без воде, тако и човек који не пије са извора живота. А 
истина је извор живота, јер од ње долазе сва наша осећања. И 
кад размислимо да се наша истина мења у складу са оним шта 
ми од своје воље радимо, видимо какву штету свом животу 
наносе они којима је мио неморал. Који лажу, краду, чине 
прељубу, куну своје ближње, отимају, не праштају, итд. 

Суд 

Као што постоје материјални судови (чаше, флаше...) постоје 
и духовни судови (кад судимо поводом нечега). Христос је узео 
чашу, материјални суд у коме се налазило вино, опојно средство, 
показујући да кад право судимо ми пијемо Љубав, Духовно 
опојно средство, а кад лоше судимо ми пијемо силовита пића, 
гнев, бес, злобу, љутњу итд. Све су то осећања (емоције). Са 
лошим судовима ми пијемо лоша осећања, а када праведно 
судимо ми пијемо добра осећања, осећања радости. „Пијте из ње 
сви", каже Господ позивајући нас да судимо право и да пијемо 
Љубав Божију која је крв Божија. 

Кажем вам пак да нећу одсад пити од овога рода 
виноградскога до онога дана кад ћу пити с вама новога у 
царству оца својега. По Матеју 26.29 

Овом речју Господ нам скреће пажњу на једно друго вино 
које се пије у Царству Небеском, а то вино је осећај љубави према 
ближњима. 

А за Царство Небеско каже да оно није далеко, оно је ту у 
нама. Што ће рећи да ако будемо научили да владамо својим 

царством мисли и судећи исправно, ми ћемо наследити царство 
још овде на земљи и пићемо Вино љубави, крв Христову, јер он 
живи у нама и даје нам своју духовну крв као право пиће, као 
ново вино. 

Свети Аранђео Михаило. Наши име Михаил преводе као: Ко 
је као Бог? Међутим пошто је име ознака карактера требало би 
да се преводи као: Онај ко је као Бог. На икони он у десној руци 
држи мач, а у левој су му теразије. Десна рука представља 
духовно и у питању је Мач Истине, а лева рука представља 
материјално и ту вага представља правду. Занимљиво је да се на 
Руском истина каже Правда. А то није нимало чудно, јер правда 
извире из истине. 

Систем наших уверења, убеђења, разних искустава чини 
нашу Истину, и из те истине извире наш Суд кад судимо о 
стварима које нам се дешавају. Уз Суд иду и осећања па какав 
нам је Суд таква ћемо и осећања имати. Св. Дух разуме наша 
осећања и она су му градивни материјал на основу кога он 
креира нашу судбину. Тако да судбина пошто је последица нашег 
суда није ништа друго него правда коју смо добили за наш суд 
којим смо судили. 

Тако да се на икони Св. Аранђела Михаила лепо види како 
материјални свет извире из духовног. Из десне руке где је мач 
истине извире и прелази у леву руку као правда, наша судбина 
које смо сами творци кроз суд којим судимо. 

Живот Као Права Храна и Право Пиће 

Постоји погрешна представа да је живот нешто што имаш и 
то је то. Жив си и тачка. 

Међутим није тако. Живот је нешто за чим ми имамо 
потребу, као што имамо потребу за ваздухом па дишемо, имамо 
потребу за јелом и једемо, иамо потребу за водом па пијемо. Као 
што удишемо ваздух, тако треба да „удишемо" живот. У ту 
долазимо до кључног питања: Шта је то живот и како да га 
„пијемо", како да се „хранимо" њиме? Погледајмо то овако: Када 
смо сити, немамо никакво посебно осећање, једноставно смо 
сити и то је то. Имамо осећај глади када нисмо сити и то је знак 
да треба да једемо. Када смо напити и тада немамо осећај, већ 
осећај жеђи имамо тек када нам недостаје вода. Исто тако је и са 
Животом, када га имамо тада не примећујемо да га имамо али 
када га нема онда имамо разна осећања. 

Дакле када нам фали храна и вода онда имамо осећаје, а 
када нам недостаје живот онда имамо осећања. Гнев, бес, 
љутња, мржња, жеља за осветом, недостатак самопоуздања, 
безнадежност. Све су то осећања која нам говоре да нам 
недостаје живот. Што ће рећи да када немамо лоша осећања то 
је знак да смо сити и напити живота. Људи често гладни и жедни 
живота одлазе на погрешно место да се напију и наједу живота. 
Наиме и ђаво има шта да понуди, он сем лоших осећања која су 
знак недостатка живота има и осећања којима покушава да 
надомести недостатак живота. То су еуфорична осећања. Рецимо 
кад купимо нова кола па нас прожме онај осећај еуфорије, среће. 
Или кад добијемо на спортској прогнози, или купимо нов 
модеран телефон, или онај осећај заљубљености кад освојимо 
девојку која нам се допада. 

Шта примећујемо: осећања имамо увек када нам недостаје 
живота. Кад смо сити и напити онда немамо осећања, 
једноставно све нам је потаман. Када имамо потребу за забавом, 
за проводом, то је сигуран знак да смо глани и жедни живота и 

онда нас ђаво мами у своју замку нудећи нам брза задовољства и 
тако нам надомешта нашу потребу за животом. Сутра кад се 
устанемо ми ћемо још више бити гладни живота, јер га кроз то 
шта нам ђаво нуди нисмо ни добили. 

Када се човек не храни животом он онда иде полако у смрт, 
он умире, а да и не зна да му се то дешава. Болести су само 
симптоми недостатка живота и нашег умирања. 

Описујући Исуса Христа, Реч Божију, Јован Богослов каже: У 

почетку беше реч, и реч беше у Бога, и Бог беше реч. Она беше у 
почетку у Бога. Све је кроз њу постало, и без ње ништа није 
постало што је постало. У њој беше живот, и живот беше видело 
људима. Јев. По Јовану 1.1-4 

Видимо да је у Речи Божјој живот. А онда на другом месту 
каже: Ово је хлеб који силази с неба: да који од Њега једе не 
умре. Ја сам хлеб живи који сиђе с неба; који једе од овог хлеба 
живеће вавек; и хлеб који ћу ја дати тело је моје, које ћу дати за 
живот света. А Јевреји се препираху међу собом говорећи: 
„Како може овај дати нама тело своје да једемо?" А Исус им 
рече: „Заиста, заиста вам кажем: ако не једете тело Сина 
човечијег и не пијете крв Његову, нећете имати живот у себи. 
Који једе моје тело и пије моју крв има живот вечни, и ја ћу га 
васкрснути у последњи дан: Јер је тијело моје право јело и крв 
моја право пиће. Који једе моје тело и пије моју крв стоји у 
мени и ја у њему. Као што ме посла живи Отац, и ја живим Оца 
ради; и који једе мене и он ће живети мене ради. Ово је хлеб 
који сиђе с неба: не као што ваши очеви једоше ману, и 
помреше; који једе хлеб овај живеће вавек /'Vee. По Јовану 6.50- 
58 

За тело Христово знамо шта је то. То је Реч Божија, Свето Писмо. 
И ко не чита Свето Писмо не храни се духовно, нема живот у 
себи. Али шта је крв Божија? Јер Он Каже да је крв Божија, 
његова крв, право пиће у коме је живот. Љубав према 
ближњима. Она, Љубав према Богу и према ближњима, је 
духовно вино које ко не пије нема живот у себи. То осећање 

љубави према ближњима није као осећања која доносе наше 
себичне љубави, осећање заљубљености које је веома бурно. 
Осећање праве љубави је као да га нема. Као сит човек што нема 
никакав осећај него му је једноставно добро. Тако се ни права 
љубав у којој је живот не да осетити, него само нам изгледа да је 
све баш како треба да буде. Кад се налазимо у неком друштву где 
нам је све онако потаман, рекли би пријатно се осећамо. Е тада 
се ми хранимо љубављу. А тамо где је љутња, завист, охолост, 
презир, страх, недостатак самопоуздања и сва еуфорична 
осећања, ту онда нема љубави и ми умиремо мислећи да 
живимо. 

Животна радост која долази од љубави према ближњима је 
живот за нас и када је у нама нема, нема ни живота. Као што је 
Крв за наше тело тако је и животна радост за нас као духовно 
Биће, за нашу душу. Када имамо проблема са крвотоком и срцем 
то је сигуран знак да нам недостаје животне радости и да су наше 
мисли пуне страхова, брига, осуђивања других, љутње и 
свакаквих других лоших осећања која говоре да смо гладни и 
жедни живота, и да у нама нема животне радости. Наше жеље и 
очекивања су главни кривац што у нама нема животне радости. 
Јер очекујући нешто ми пропуштамо да се радујемо свему што 
нам је живот већ дао. Бринемо хоће ли доћи оно што очекујемо, 
страхујемо да се то неће десити, љутимо се на друге и кривимо 
их што нам се не дешавају наша очекивања и пропуштамо да се 
радујемо свему што нас окружује. 

Ако би се мало осврнули око себе ми бисмо нашли много 
ствари којима би могли да се обрадујемо: птице, цвеће, снег, 
сунце, и свашта друго. Али не, ми ћемо туговати за пропуштеним 
приликама да испунимо своје жеље, страховати над оним 
жељама које се нису још испуниле, живот ће нам постати мука 
јер не схватамо да умиремо уместо да живимо. Болести које су 
узроковане стресним животом ће неминовно доћи и убрзати 
наше умирање. 


24 



Созерцовање 


Шта је онда грех? Свака мисао која чини да имамо лоша 
осећања или еуфорична осећања је од ђавола (од интелекта) и 
води у смрт је грешна мисао. Ми грешимо Богу кад се хранимо 
таквим мислима, јер се ми као умови хранимо кроз пажњу коју 
посвећујемо својим мислима или стварима и дешавањима око 
нас. Грех је када своју пажњу посвећујемо погрешним мислима 
које чине да остајемо гладни живота. 

Душа 

Шта је душа? Душа је колективна свест свих наших ћелија, и 
будући да се духовни свет огледа у материјалном то свака та 
ћелија представља по један мали ум нашег ума. Наш ум је 
подељен на трилионе малих умова и сваки тај ум је једна врста 
свести. Наша свест је састављена од много малих свести. Сваки 
тај ум себе доживљава као живо биће које живи у свету као један 
човек. Бог је за наше ћелије креирао један свет у коме оне себе 
виде као бића која живе на планети у друштвима исто као што ми 
себе видим да живимо на земљи. Оне себе не виде да су део 
једног тела већ виде себе као засебна бића у једном друштву, 
исто као што ни ми не видимо да смо део једног тела иако смо 
део Христовог тела. Те ћелије нашег ума имају осећања, мисли, 
визије, као и ми што имамо. Колективна осећања наших ћелија, 
или тих умова нешег ума ми доживљавамо као своја осећања, а 
колективну свест као своје мисли и идеје. 

Ако би погледали колективну свест грађана Србије и 
осећања која преовљађују у овој земљи, ми бисмо могли да 
видимо да је душа српског народа на једном јадном нивоу, сва 
подерана и у ритама, болесна и изранављена, јер таква је 
колективна свест овог народа. Осећамо као да се неки таман 
облак надвио над ову земљу у не зна се када ће да оде. Душу 
овог Народа карактерише једно безнађе као главно осећање које 
овде влада. Тако и нашу душу дефинишу мисли и наша осећања 
која долазе као последица суда којим судимо. Ми смо господ 
нашој души као што је Господ нама. Будући да смо глава својој 

души то наши судови утичу на то како ће судути и умови нашег 
ума. Онако како ми судимо тако се и наша душа окреће и њен 
суд се управља по нама, за то смо ми одговорни за стање наше 
душе и каква ће осећања она нама понудити. И да закључим. 
Веровали ви у душу или не, она је део вас, а за човека чијим 
бићем преовлађују лоше мисли и осећања се каже да је изгубио 
душу. Чувајте своју душу јер је она извор радости у вама. Ако из 
вашег извора потече тама цео живот ће вам преплавити тама. 

А у народа који верова беше једно срце и једна душа; и 
ниједан не говораше за имање своје да је његово, него им све 
беше заједничко. Дело Ап. 4.32 

У народа који вероваше беше једно срце и једна душа. 
Видимо да је једна душа састављена из много душа народа који 
вероваше. Јер ми као појединци смо уди (ћелије) Христовог тела. 
Није се могло рећи ћелије у то време јер није постојала свест о 
ћелијама, наука тога доба није знала за ћелије. И видите једно 
срце такође из много срца састављено. Имати једно срце значи 
имати исту мисао, јер срце је центар наше пажње. Душа 
представља наша осећања и зрачи светлост љубави или таму, а 
срце су мисли којима је наша пажња посвећена. За мисли које су 
центар наше пажње се каже да су нам у срцу. 

Кад Господ каже: „Где је наше благо тамо је и наше срце", 

мисли да ће наш фокус бити тамо где је наше благо. Стално ћемо 
мислити о њему, зато је богатоме тешко да наследи царство јер 
су његове мисли окренуте од Бога ка његовом благу. 

И цео ваш дух и душа и тело да се сачува без кривице за 
долазак Господа нашег Исуса Христа. Сол. Прва 5.23. Овде се 
види да се јасно раздваја, дух, душа и тело. И шта смо ми ако 
нисмо тело ни дух? Душа жива. Где год иде човек иде тамо је и 
његова душа, у рај или пакао. За човека чији је син кренуо лошим 
путем каже се да је изгубио сина. Тако и за човека чија је душа 
огрезла у злу се каже да је изгубио душу. Он је има, али је она 
изгубљена у греху. А Павле сишавши паде на њ, и загрливши га 
рече: Не буните се, јер је душа његова у њему. Дела Ап. 20.10 

И овде можемо видети да душа напушта тело, да душа није 
тело него је тело манифестација душе у материјалном свету да 
ми можемо да кроз структуру тела схватимо да је душа 
састављена из трилиона малих умова који зраче својим 
осећањима. Као што и Христова Црква је једна душа украшена за 
мужа као невеста, многе душе чине једну душу, као што и 
Христово срце чине многа срца. (А и теби самој пробошће нож 
душу), да се открију мисли многих срца. Лука 2.35 

Е сад кад знамо шта је душа, да је то колективна свест, и да 
је састављена из много душа, а да смо ми круна те свести, глава 
или господ који свешћу управља, можемо да видимо да смо ми 
нераскидиво повезани са душом. 

Дакле бесмртности душе се своди на питање јесмо ли 
бемртни? И ако нисмо, је ли смрт крај нашег постојања? 

Пошто све што постоји постоји унутар Бога самог, јер кад би 
постојало нешто изван Њега, онда Бог неби био савршен, јер би 
му недостајало то што је изван њега. И тај недостатак би чинио да 
је Бог несавршен. 

Дакле можемо извести закључак да ми живимо у Богу и да 
будући да је он сам вечан ми не можемо престати да постојимо. 
А шта су онда живот и смрт? на једном месту Господ каже: 

„Остави мртве да сахрањују своје мртве." 

За оне који не иду за њим Господ каже да су они мртви. А 
ови што иду за њим су онда живи. Где је онда граница између 
живота и смрти? Живот и смрт су манифестације душе, исто као 
рај и пакао. Али у СВ. Писму се рај и пакао описују као да су 
места, како то? 

Свакодневно кроз наш ум прође шесдесетак хиљада разних 
мисли, али ми будемо свесни неких две хиљаде. И сутра поново 
те исте мисли. Оне мисли којима посветимо пажњу су у нашем 
фокусу или у срцу. Остале мисли се боре да дођу у наше срце јер 
кроз нашу пажњу добијају нашу љубав а она, љубав, је животна 
сила за њих. Што су мисли даље од срца, од нашег центра пажње, 

то добијају мање љубави па су самим тим несрећније и имају 
мање живота у себи. 

На крајњем ободу наше пажње су мисли које не добијају 
нашу пажњу и то место се зове Пакао. Научивши да моја срећа 
зависи од тога којим мислима ћу посветити пажњу, да ли онима 
које ми наносе бол или онима које ме чине срећним, ја сам 
донео одлуку да одређеним мислима ускратим пажњу. Те мисли 
сам ставио у ад, јер сам научио да их препознајем чим крену да 
се отимају за пажњу, практично сам их жигосао, и сад знам 
којима да не посвећујем пажњу. Те мисли су смештене у део 
сећања који се зове заборав. Заборав је место у сећању где ја 
својим срцем, својим фокусом више не боравим. Ми, синови 
Божји, смо као Отац што је, и Отац нас поучава како да владамо 
својим бићем, својим царством, и учећи то ми схватамо како 
изгледа Отац. Из ове приче ми видимо да постоји део у Богу, у 
његовој души где он не посвећује пажњу. Тај део се зове пакао, а 
дефинише га стање душе оних који тамо живе. 

Пошто је Бог вечан, то и ми који смо део њега не можемо 
престати да постојимо, а живот и смрт су манифестације наше 
душе која такође не може престати да постоји. 

Било би дивно кад би смрт била престанак постојања, неби 
нам требао опроштај, са смрћу би нестали и наши греси, било би 
као да ништа није било. 

Када Душа осећа љубав тада она зрачи светлост и та 
светлост зрачи изван нашег тела, па је неки људи могу видети, а 
може се и фотографисати Килијановом методом. На фрескама је 
та светлост приказана као ореол око глава светаца. 

На небу је та светлост видљива свима и одмах се зна ко је 
какав. Сви осећају зрачење које други имају. Ово је незгодна 
ствар за оне који немају ово зрачење, који су зли, јер их одаје 
какви су. И будући да Горост, Понос, Гнев, Љутња, карактеришу, 
део су карактера грешних који се нису опрали Христовом крвљу. 
Они се сами удаљавају из делова неба где живе ови са светлом, 
светом душом. Писао сам да је љубав крв Христова коју је он 

пролио за нас. Христова крв која се из његовогтела пролила овде 
на земљи је само слика шта је Христос урадио за нас на духовном 
плану. Јер духовна крв је осећање љубави, а то значи да је 
Христос пролио савоју љубав, своју духовну крв за наше спасење. 
И будући да се грех само крвљу може опрати, како каже писмо, 
то је он унапред за нас платио откуп проливши своју крв, љубав. 
А ми поверовавши решавамо да се променимо, да се кроз 
покајање преобразимо, почињемо да чинимо дела љубави, 
зрачећи тако и сами љубав, враћамо дуг нашем старијем брату 
који се жртвовао за нас. Јер увек кад трпимо вређање и 
одговоримо љубављу, ми својом духовном крвљу перемо грехе и 
своје и туђе. Приносећи тако жртву угодну на олтару Христове 
душе. 


Духови 

Пошто ми можемо да созерцавамо у оној мери у којој 
познајемо материјални свет најновија научна открића умногоме 
омогућавају упознавање Бога и нас самих као божанских бића 
која су по лику Божијем створена. Најновија достигнућа на пољу 
генетике бацају једну нову светлост на изглед Божанског бића 
коју боготражитељи у ранијим временима нису имали. Свети Оци 
су приметили да наше мисли имају своју вољу, и да када човек 
реши да ради на себи и на својим мислима, у њему почиње да се 
води борба и да се мисли које он не жели да мисли једноставно 
намећу. Покушавајући да објасне одакле долазе мисли које се 
намећу супротно њиховој вољи, дошли су до закључка да духови 
зла налазе у поднебесју и да они живе око нас и подмећу нам зле 
мисли да би нас спречили да се спасимо. До те идеје су дошли из 
приче да су сотона и његови анђели свезани на небу и да су 
бачени на земљу. Тако да су извели закључак да су пали анђели 
ту око нас и да нам они подмећу зле мисли покушавајући да 
окупирају нашу пажњу и тако нас спрече да је посветимо Богу. 

Али најновија научна достигнућа из генетике говоре да су 
разни хормони и једињења које производе наше ћелије 

одговорни за то како ћемо да се осећамо и доживљавамо свет 
око себе. Гени у нашим ћелијама су одговорни за производњу 
хормона туге, среће, задовољства, мржње, страха итд. Тужан 
човек неће имати исте мисли као срећан, и смирен нема исте 
мисли као онај који живи у страху. Њихове ће и реакције бити 
различите. Откривени су гени који одређују и утичу на наше 
понашање, па чак и на колективно понашање. Из предања знамо 
да се духови труде да утичу на наче понашање тако што нам 
убацују свакакве помисли, наводећи нас на дела. Сада када 
видимо да гени утичу на наше понашање преко хормона, видимо 
да гени и духови раде исту ствар. Св. Оци, будући да нису имали 
представу како функционише наше тело и ћелије, нису имали на 
основу чега да схвате да су духови део нас самих. Будући да су 
уочили њихов утицај на нас преко мисли, дошли су до погрешног 
закључка да духови живе ту око нас и да нам у ум подмећу своје 
мисли и идеје. 

У нама живе и духови добра и духови зла. Мудар чувек води 
рачуна којим ће мислима да посвети пажњу и на основу којих ће 
да дела. Гени не могу да утичу на наше понашање ако не успеју 
да освоје нашу пажњу, а то исто важи и за духове. Наука је 
утврдила да гени могу да се мењају и да су најчешће промене на 
горе. да по генерацији има преко сто лоших мутација на геному. 
Мало је оних који чувају своје гене од зла и труде се да у њима 
живе духови добра. Какво ћемо гене оставити деци ми овакви 
какви смо? 


Вера 

Вера је у материјалном свету представљена као вода, па као 
што вода пере сваку прљавштину, тако вера пере нас од 
душевних и духовних греха. Вода пере тело, а вера пере образ, 
духовно тело. 

У Мојсијевом извођењу израиљаца из Египта можемо 
видети слику Христовог извођења духовних израелаца 1 у обећану 
земљу да наследе Царство Небеско. Мојсије изводи израелце 
преко воде да наследе обећану земљу, а Христос преко вере 
(духовне воде) изводи нас да не робујемо више материјалним 
стварима и да преко вере наследимо Царство небеско. Крштење 
је чин прања како је св. Јован прао водом при крштењу, а тај 
обичај се и до данас одржао, тако нас Христос пере духовном 
водом, вером, и чисти нас од греха да бисмо могли стати пред 
Бога. Као што имамо телесне очи, тако имамо и духовне очи, очи 
ума. Вером ми отварамо своје очи да видимо својим умом нове 
ствари, духовне ствари, а сумњом ми затварамо духовне очи да 
не видимо. Постоји и Слепа вера. То је вера која не проверава, 
него ето само тако, верује. Ни таквом се вером неће видети 
ништа од духовних ствари. 

Исус Христос је рекао да ко буде чинио оно што је и говорио 
да треба чинити, разумеће је ли његова наука од Бога. Значи 
разумевање онога у шта смо поверовали долази са чињењем, са 
провером. И то је она права вера коју мало верника има. 


1 Име Израел значи онај који је видео Бога 


31 



Созерцавање 


Ми нислло салли 

Једна од основних порука хришћанства, као и осталих 
религијских учења, је да ми нисмо тело већ да смо духовно биће 
које живи у телу. 

Ствар која се не помиње је да ми док себе видимо као ум 
који мисли, ми нисмо свесни да тело делимо са још два лица: 
Богом Оцем и Духом који нам је дат. 

Та два лица деле с нама ово тело иако их ми не можемо 
видети. Ствар је да ми можемо постати свесни њиховог присуства 
само ако поверујемо да су они ту, па кроз праћење дешавања у 
нашим животима, ми можемо уочити њихово присуство као део 
јединственог бића од кога смо ми само трећи део. 

Када једном поверујемо да смо нас три дела једног бића 
које управља овим телом и кроз судбину комплетним животом 
који живимо, ми ћемо почети да обраћамо пажњу на то које 
лице, којим делом нашег живота управља. Јер иако свако од ова 
три наша лица може да преузме у одређеној мери део посла који 
припада другим лицима, ипак оно не може тај део посла урадити 
тако добро као што би то урадило лице коме је тај посао 
намењен. 

Уметност Живљења се састоји у томе, да ми живећи живот 
научимо да не преузимамо на себе посао и одговорност за оно 
што није наш делокруг, већ да имамо поверења да ће друга два 
лица свој део посла обавити баш онако како је најбоље за биће 
коме сва три лица припадају. 

Ако пођемо од тога да Божанско биће чине Бог Отац, Бог 
Син и Свети Дух, а да смо ми створени по Обличју Божјем, 
можемо извести закључак да онда, као што Бог има три лица тако 
и наше биће чине три лица. 

Ево рецимо како ми можемо препознати дејство Духа у 
нашем бићу: Можемо видети да радом поједих органа нашег 
тела не управљамо ми, јер ми као ум немамо свест о томе шта 

који орган ради, а опет цело тело складно ради. Складан рад 
нашег организма не може бити производ случајности, 
једноставно мора постојати неко ко раду тела даје смисао. Е, тај 
неко је Дух који нам је од Бога дат. Рецимо да нас засврби глава, 
а да смо ми као ум замишљени око нечег, па не примећујемо да 
нас сврби, Дух ће ипак покренути руку и почешати то место, а ми 
ћемо тога постати свесни тек ако нам неко каже: „Шта се 
чешкаш?" Дакле врло лако можемо уочити да постоји неко ко 
брине о томе, без да ми имамо уопште свест о томе. Научници 
кажу да ми то радимо подсвесно и то им је објашњење за оно 
што не могу да објасне. Али зато негирају постојање свести која о 
томе брине. 

За Дух који успева да усклади рад милијарди и милијарди 
ћелија нашег организма, а да саме ћелије при томе немају свест 
да раде за заједницу, ни у ком случају не можемо рећи да је 
несвесно биће. А још мање можемо рећи да је све то само 
производ случајности. Имајмо при том на уму да је свака ћелија 
нашегтела посебан организам који ако има хране може да живи 
сам за себе. Дакле свака ћелија је посебно живо биће које има 
неку врсту сопствене свести, а опет све оне прате наш мисаони 
ток и гледају како да остваре наше идеје, тј. идеје нас као ума 
који живи у том организму. Истина је да оне и не прате наш 
мисаони ток, већ то ради Дух који нам је од Бога дат. Он је 
задужен да усклади наш мисаони ток и наша осећања са идејама 
Бога Оца, и још што-шта друго, у нешто што ми кратко зовемо 
Живот. 

Многи су приметили да се Дух понаша по неким 
законитостима, од којих не одступа ни лево ни десно, што јако 
подсећа на компјутерски програм. На гнев одговара гневом, а на 
љубав љубављу итд. Заборављамо да Дух има чак две свести на 
које се ослања: Бога Оца и Бога Сина тј. Разум и Ум. 

Разум је друго име за Бога оца који живи у нама. Иако га сви 
ми имамо ретко ко се ослања на њега. Има оних који га и користе 
али нису препознали да је то Бог Отац који живи у нама. 

Бога Оца или разум можемо чути када поставимо неко 
питање самима себи. Ми нећемо поставити питање самоме себи 
ако на то питање знамо одговор, већ увек кад је наш ум немоћан 
да да одговор. Наш ум може покушати да избегне неугодно 
питање, тако што ће објекат нашег интересовања прогласити за 
глупост, јерес, срамоту. Међутим, ако ми не будемо задовољни 
таквим избегавањем одговора од стране ума, ми ћемо наставити 
са тражењем одговора и разум ће се на крају ипак појавити да да 
одговор. Бог Отац (разум) живи у вечности и зна све одговоре на 
сва питања, само је питање можемо ли схватити одговор и 
хоћемо ли га прихватити ако га схватимо. Зато је потребна вера 
да би смо прихватили одговор какав нисмо очекивали. 

Бога Оца можемо чути и кроз Савест. Савест можемо 
препознати као мисли које нас наговарају да не учинимо зло које 
се спремамо да учинимо. Знате оно кад нам неко стане на жуљ, 
па се спремамо да му дамо шта је заслужио, а у нама се појаве 
мисли које бране починиоца говорећи нам нешто у стилу: Можда 
није намерно, или, ко зна каква га је мука натерала, пусти га нек 
иде с миром, и сл. Савест такође можемо чути и као мисли које 
нас наговарају да учинимо неко добро дело. 

Једно од наша три лица која чине нас као Божанско биће, 
Бог Отац живи у вечности. А Дух обухвата и вечност и време. Они 
знају све наше помисли од почетка до краја и на основу њих Дух 
нам кроји Судбину. Бог Отац је поставио законитости по којима 
ће Дух организовати живот у времену. Једна од законитости је да 
Дух мора поштовати нашу слободну вољу. Дух не разуме шта ми 
причамо јер су његов језик осећања. Тако да ће се наша осећања 
неминовно одразити на нашу судбину. Лоша осећања лоше утичу 
на судбину, а лепа добро. Дух уједно гледа и осећања нас као 
друштва па таква осећања неминовно доводе до криза у 
друштвеном животу као и до тога да страдају невина деца, за коју 
после питамо: „како је Бог то могао да дозволи?" Дух гледа нас, 
јер смо ми његов ум и гледа Бога Оца јер му је то разум, он нема 
други алат за мишљење осим нас самих. Како га онда можемо 
кривити што је учинио ово или оно. 


34 



Созерцовање 


А Син је несавршено лице Божје које живи у времену. Дакле 
Син је лице савршеног Бога којим он живи несавршен живот у 
времену. Син је ум Божји. 

Кроз Исуса Христа сви смо ми Синови Божји, то јест умови 
Божји. 

Јер ко позна ум Господњи да га поучи? А ми ум Христов 
имамо. Прво Коринћанимо глово 2. стих 16. 

Вероватно ће пажљивији читалац приметити да у 
претходном тексту помињем да ми можемо да посматрамо свој 
ум. Логичан закључак који се намеће је да, ако ми можемо да 
посматрамо свој ум, онда ми нисмо ум. Како смо онда умови 
Божји ако сами нисмо ум, чим можемо да се дистанцирамо од 
њега? Међутим, ако прихватимо да смо сви умови Божји, онда 
следи закључак да је Ум Божји састављен од безброј малих умова 
које ми представљамо тако да Божанско биће може да направи 
дистанцу између себе и свих тих умова. Ако следимо логику да 
смо створени по обличју Божјем, онда је и наш ум састављен од 
одређеног броја умова, а ми те умове препознајемо као своје 
мисли. Такође можемо приметити да смо ми Бог нашим мислима 
и да у нашем уму могу да живе само мисли којима посвећујемо 
пажњу. Зато се мисли у нашем уму боре за нашу пажњу, и воде 
рачуна како да је придобију, јер је наша пажња за њих живот. 
Дакле, наше мисли (та бића нашег ума) воде рачуна о томе шта 
ми волимо тј. чему је наша љубав окренута, па се и оне окрећу 
према томе да би живеле. Дакле, ако ми имамо љубав према злу 
и наше мисли ће ићи према злу, јер ће тако добити нашу пажњу 
(читај: љубав), а са њом и живот. 

Ако мало боље осмотримо наше мисли, видећемо да са 
мислима долазе и осећања. Са лепим мислима долазе лепа 
осећања (радост, љубав итд.), а са лошим мислима долазе лоша 
осећања (гнев, љутња, мржња итд.). Свако ко је експериментисао 
са мислима могао је да примети да кад промени лоше мисли у 
добре, да се са њима мења и његово расположење. Тако мудар 
човек, бирајући мисли којима ће да посвети своју пажњу, утиче 

на своју срећу, јер он своју пажњу дарује само добрим мислима. 
Такође можемо приметити да осећања која са собом доносе 
мисли утичу и на здравље нашег тела. Узмимо рецимо нервозу, 
може ли да буде нервозан неко ко слуша песму славуја и у себи 
мисли: како ова птица лепо пева. Не, већ ће бити нервозан онај 
кога мисли пожурују, а ситуација изгледа тако као да он касни. Ни 
притисак никад неће скочити некоме ко размишља о лепим 
стварима или ужива у природи око себе, већ увек ономе ко се 
бави мислима које својим осећањима утичу на притисак. 

Будући да су осећања својствена живим бићима, а мисли у 
себи носе осећања, онда не треба бити много паметан па 
схватити да су наше мисли жива бића која живе у нашем уму, као 
што смо ми жива бића која живе у Божјем уму. Због тога што 
лоша осећања која доносе мисли са собом чине да се Исус Христ 
лоше осећа он је сишао на земљу, где живе његове мисли, да им 
каже да морају да се промене ка добру и да он неће вечно трпети 
нашу склоност ка злу, и да ће доћи време када ће злима 
ускратити пажњу (своју љубав). 

Јер као у једном телу што имамо многе уде, а уди сви 
немају један посао, тако смо многи једно тело у Христу, а по 
себи смо уди један другом. Римљонима 12: 4 и 5 

И као што су ћелије нашег тела свака за себе посебно живо 
биће, тако смо ми ћелије Христовог тела. Замислите шта би се 
десило кад би се ћелије нашег тела отимале око хране и 
скупљале залихе да би показале како су оне вредније од осталих. 
Кад би било зависти међу њима. Па тело би престало да 
функционише и све би помрле. А ми како се понашамо, нисмо ли 
Рак у Божјем телу? Ми немамо свест да живимо у заједници, 
будући де себе видимо одвојене једне од других. А не желимо 
да верујемо да смо сви део једног тела, јер друштвени живот не 
може да функционише без моралних норми, а то су Десет Божјих 
Заповести. Погледајмо пчеле, поред њих не треба да стоји 
управник да гледа да ли ће добро да обаве посао. Оне знају да 
њихов живот зависи од заједнице и морал се намеће сам по 

себи. Љуби ближњег свога као самога себе. А шта се дешава кад 
оставиш човека без контроле на неком послу. Или ће нешто да 
украде, или да спава, или да нешто упропасти. Ми смо имали 
Социјализам, дивно друштвено уређење. Али, будући да нисмо 
имали свест о друштвеном животу, ми смо покрали све што је 
било наше да бисмо имали свако своје. Сви знамо како се радило 
у друштвеним фирмама, и који је то јавашлук био. Једноставно, 
осветио нам се недостатак морала. А ако погледамо ко су 
перјанице неморала у друштву, видећемо да су то: 
интелектуалци, уметници, књижевници, политичари итд. Шта је 
то у теорији еволуције тако добро, да су је интелектуалци тако 
радо прихватили, када за њу правих доказа нема. Одговор је: 
нема потребе да се живи морално, јачи преживљава, ето то је 
оно што је теорији еволуције дало живот. Нема друштвеног 
живота, нема морала, побеђује јачи. Држава је само ту да 
обезбеди фер услове у арени. 

Једном је неко рекао: „да Бога нема, требало би га 
измислити." 

Само свест да смо ћелије једног тела може нас довести до 
тога да будемо морални и пуни љубави једни за друге. Јер Десет 
Божјих Заповести нису ништа друго до морални закон љубави. 
Ако не знамо каква је права љубав погледајмо Десат Божјих 
Заповести и схватићемо шта љубав не чини, а ако се још мало 
боље замислимо доћићемо и до тога шта љубав чини. 

Погледајмо шта кажу уметници: да би уметност дошла до 
изражаја неопходна је слобода. И при том се мисли да је морал 
граница слободе, па је уметнику дозвољено да буде неморалан 
зарад уметности. Замислимо да мени дође да сликам унакажено 
тело неког од вас, па лепо закољем и унаказим објекат на којем 
желим уметнички да се изразим. Тако уметници неморалом 
убијају друштво водећи га у смрт, јер неморал је смрт друштвеног 
живота. 

Када се слобода користи у служби добра, онда смо слуге 
(робови) добра. А када се користи у служби зла, онда смо слуге 

(робови) зла. Дакле били слободни у добру или злу, ми смо 
робови своје слободе, само што слепци мисле да су када робују 
злу слободнији од оних који робују добру. 

Фрактали 

Појава фракталне математике нам пружа једну нову слику у 
созерцавању Божанског бића. Да видимо једну просту фракталну 
једначину, да мало појаснимо ствар. 1+1=2, 1+2=3, 2+3=5, 3+5=8, 
5+8=13 .... и тако бесконачно баш као што је и Божанско биће 
бесконачно.што већи бројеви то ће се појављивати делови 
решења који су слични, као рецимо 2478 и 36247854. Ево овде 
можемо видети графички приказ једног фрактала. 

https://www.voutube.com/watch?v=czVkT-JrXdO 

https://www.youtube.com/watch?v=BTiZD7p оТс 

А овде можемо погледати целу причу о фракталима. Ја сам 
уживао, нећете протраћити време ако погледате. А верујем да ће 
помоћи у разумевању Божанског Бића као једног холограмског 
фрактала у више димензија. 

https://www.youtube.com/watch?v=G0iYI-Vqkm8 

Из претходног прилога се намеће да је Божанска Математика 
фрактална математика. У целој васељени можемо видети 
примере фракталног уређења свемира. Модел атома подсећа на 
сунчев систем, сунчев систем је у настанку личио на галаксију, 
онако распршена прашина пре него се материја груписала у 
Сунце и планете. 

Погледајмо како Божанско биће личи на фрактал. Исус 
Христос је Син Божији и као такав представља ум Божији. А Св. 
Ап. Павле каже да смо сви ми уди Христовог тела. У то време није 
постојала свест о ћелијама али данас је већ јасно да су у питању 
нервне ћелије. Јер ако смо ми сами умови (а део смо), уди смо 
Христовог ума, јер се мисли на духовно тело. Значи Христов ум је 
подељен на много милијарди малих умова. Е сад, логика каже да 


38 





Созерцовање 


ако смо ми створени по слици Божијој а Божији ум је подељен на 
много малих умова, то следи да је и наш ум подељен на много 
малих умова. Видимо да је наш нервни систем сачињен од 
десетак милијарди нервних ћелија. Те умове нашег ума ми 
видимо у материјалном свету као своје нервне ћелије. Можда се 
и остале ћелије воде под умове нашег ума али нисам сигуран. Па 
наше ћелије такоће имају ум састављен из много умова сведочи 
нам и днк-а спирала где је сваки ген као засебан ум. Дакле Ум 
нашег господа је подељен на много умова а то смо ми, а сваки 
наш ум је подељен на много малих умова, наше ћелије, па су и 
оне подељене на много умова, гени, и тако у недоглед јер 
Божанско Биће је бесконачно. Препознајемо у овој слици 
фрактално уређење Божанског Бића. Ако сте погледали прилоге 
и схватате како изгледа фрактал сада би требало да из те слике 
створите слику Божанског Бића као једног холограмског 
фрактала. 

С обзиром да је материјални свет слика духовног јер из њега 
извире то не чуди што је фрактално уређен. Имајмо на уму да је 
фрактална једначина бесконачна, баш као што је и Бог 
бесконачан, јер нема ни почетак ни крај. 

Зашто је Хришћанство једина потпуна религија? 

У Христовом учењу ми смо позвани да наследимо Царство 
Божје, царство својих мисли. Да би смо наследили Царство, ми 
треба да научимо да владамо својим мислима, својим телом и 
својим духом. Да би то постигли ми морамо да изменимо лоше 
навике и лоше мисли а да њихово место поставимо нове добре. 
То је процес у коме ми изграђујемо своју личност и карактер кроз 
уздизање у врлинама. Господ је рекао да ко буде чинио оно што 
је он говорио да треба чинити, разумеће је ли ова наука од Бога. 
Дакле разумевање долази са чињењем добрих дела, са љубављу 
према ближњима. Ту имамо и одговор зашто интелектуалци не 
разумеју хришћанство, они не чине већ покушавају 
интелектуално да схвате, да прочитају из књига из Библије, а то 
тако не може. Од људи се та информација није могла добити, то 

је само онај ко је створио човека и његов ум могао да изнесе. 
Творац зна да кроз чињење долази до промене ума и у њему 
почињу да се рађају другачије идеје. Зашто је то тако? Наш ум 
увек брани оно шта радимо, ако чинимо зло, наша савест ће нас 
опомињати да грешимо и ми ћемо у свом уму банити и 
оправдавати своја зла дела, а ако чинимо добро прогањаће нас 
наш интелект говорећи нам да ћемо пропасти чинећи добро. 
Причаће нам како нас други искориштавају због наше доброте и 
сличне ствари. И ако смо доследни да чинимо добро ми ћемо у 
својим мислима морати да бранимо своја дела пред нападима 
нашег интелекта, нашег ђавола. Бранећи се од напада интелекта 
у нашем уму ће се рађати нове идеје и мисли и полако заузимати 
место старих, лоших мисли којима нас је интелект нападао. Са 
новим мислима пуним љубави ми ћемо имати лепа осећања која 
ће заменити лоша осећања која су долазила са мислима које су 
долазиле од нашег интелекта. У Исламу и Јудаизму постоје десет 
заповести у облику закона који се мора чинити, док у 
хришћанству ми не морамо то чинити него смо позвани да од 
своје воље ради љубави чинимо то. А човек постаје оно шта од 
своје воље чини јер само у том случају долази до промене ума. У 
случају као што је у Јудаизму и Исламу где се закон мора вршити, 
људи то чине по заповести, а не од своје воље и не долази до 
промене ума. Будизам чак и не познаје морални закон тако да до 
промене ума покушава се доћи кроз медитације, али због 
недостатка дела љубави која би дошла од слободне воље онога 
ко чини нема правог разумевања духовног света. 

Патња 

Бол служи да заштити човека од самога себе. Увек када 
осетимо бол ми ћемо се после такве ситуације чувати да нам се 
не деси више. Читао сам о девојчици, мислим да је из Индије, 
која није имала нервне завршетке за бол, па су морали да је 
чувају јер је стално повређивала себе, ваљда је и око себи 
ископала. 

Као што постоје телесни болови, да научимо да се чувамо 
телесно, тако постоје и душевни болови (знате оно кад кажу боли 
ме душа), а то су патња, мука, гнев, јад, беда, нервоза, мржња 
итд. 

И ови душевни болови служе да научимо да се чувамо 
ситуација у којима душевно повређујемо себе, и то је сврха 
таквих осећања. Када човек схвати да му гнев, патња, мука и 
слична лоша осећања разарају живот и повређују га, тада он 
одлучује да преиспита откуда ова осећања долазе и кад схвати да 
су она последица његовог погрешног односа према сопственом 
животу, као и према другима, онда он променом свог понашања 
и мишљења, спречава да поново дође у ситуацију да себе 
повређује на тај начин. 

Трпљење 

Трпљење је одраз снаге човека да не поклекне пред 
навалом мисли које осуђују друге и сачекати мало док се не 
ставимо у улогу те друге особе која нас повређује, и тера да се 
гневимо, љутимо, итд. Трпљење је снага којом се боримо против 
лоших осећања и мисли које нас терају да бурно одреагујемо. 

Ето, пре неко време човек убио снају, њену мајку и оца и 
још неке од гостију који су били на свадби његовог сина. Није 
умео да трпи друге кад чине оно што није по његовој вољи. 
Његов интелект га је наговорио на све то кроз мисли којима га је 
припремао за зло. Он није имао врлину трпљења којом би се 
изборио са навалом беса, гнева, љутње... Послушао је свој 
интелект и ето шта се десило. 

Људи се свакодневно срећу са ситуацијама у којима осећају 
бес, гнев итд. као и са жељом да поступе у складу са мислима 
које доносе та осећања. Оно мало разума у нама нас ипак 
спречава да поступимо онако како нас наш интелект наговара. 
Добар део нас претрпи увреду имајући разумевања за туђу муку. 
Неко претрпи зато што нема снаге да се супротстави. Неко 
претрпи зато што се плаши закона. Врлину трпљења имају само 
они који имају разумевања за туђу муку, они који схватају да је 
ономе ко их вређа теже него њима јер је попустио под налетима 
мисли које владају његовим умом, под налетима интелекта, тог 
ђавола у нама. Никад нас нико неби напао и покушао да нас 
повреди да у свом уму није пао пред навалом злих мисли. Имати 
ум пун злих мисли је већ казна, јер с њима долазе лоша осећања, 
патња, гнев, бес, љутња, недостатак самопоуздања, алавост, 
похлепа... Поред свих тих лоших осећања тај човек нема мисли 
које доносе лепа осећања, он нема мисли које би га радовале. Он 
је под сталном тиранијом својих лоших мисли које га терају да се 
лоше осећа. Његове увреде и напади на нас су само одраз 
његове немоћи, показатељ колико је њему тешко и колико је 
слаб да понесе терет свог живота. 

Из овога би требало да се види колика је трпљење снага 
онима који га имају. Трпљењем они одгоне лоше мисли које би 
да завладају њиховим умом. Затим кад умире свој ум они 
покушају да нађу по коју реч утехе за свог нападача, да му 
помогну и смире његов ум, а после и нађу заједнички језик и 
изгладе неспоразум. Без трпљења ми смо жртве својих тирана, а 
познато је да су тиранин и жртва два лица исте медаље, јер свака 
жртва је и тиранин свог тиранина. 

Трпљењем ми престајемо да будемо жртве и почињемо да 
владамо ситуацијом. Може ли неко да влада ако нема ауторитет, 
власт? Трпљењем ми стичемо власт да владамо својим животом. 
Као што се може видети из горе реченог: Трпљење је снага којом 
се ми заузимамо своје место у царству небеском, место 
господара и владара. Рај је место духовно јаких људи, место где 
само Човек може да оде, за нечовека и слабића ту нема места. 

Одрицање 

Људи обично погрешно схватају шта то значи одрећи се 
нечега, као у случају да се одрекнемо деце, или родитеља. Бог 
нам је дао децу и родитеље по телу. Наши телесни родитељи су 
нам дали тело. Али онај ко се родио у духу он више није тело, и 
он има свог духовног оца, духовног родитеља: Бога. Тако да се он 
више не влада по телу нити више гледа на своје телесне 
родитеље, као да су му они родитељи већ су они за њега ближњи 
као и сви остали људи у Богу. Децу који му је Бог дао више не 
види као своју децу него као Божју децу, као и сам што је. Гледа 
их као своје ближње о којима треба да се стара док не одрасту. 
Да их изведе на прави пут и да их научи вери у Бога. Тако и своје 
телесне родитеље поштујемо као ближње и старамо се о њима у 
њиховој старости. 

Кад је нешто наше, онда ми бивамо поносни на то. Па ако 
деца или родитељи не буду онакви какви нама одговарају онда 
се ми љутимо на њих што нас понижавају пред друштвом и 
околином. Одрекавши их се ми им дајемо слободу да буду 

онакви какви они желе да буду, и не погађа нас више оно какви 
су они. Одрицањем ми им дајемо слободу да буду оно што Бог 
хоће да они буду. Зато Христос и каже да ко се не одрекне свега, 
па и деце и родитеља неће наследити Царство Божје. Јер Господ 
каже да смо по васкрсењу као анђели, нит ћемо се женити нит 
удавати. Свако ће бити слободан да живи свој живот невезан за 
било кога, а томе се морамо учити још док смо на земљи. 

Како превазићи страх 

Моја искуства у превазилажењу страхова говоре да је страх 
увек последица мисли којом се бавимо. Наше мисли са собом 
доносе осећања. Неке мисли доносе лепа осећања, неке ружна, а 
има и мисли са уравнотеженим осећањима то су уједно и 
најлепше мисли. Мисли испуњене љубављу су мисли са 
уравнотеженим осећањима, па нам се може чинити да неког и не 
волимо, а да смо у ствари пуни љубави према њему. Пријатељска 
осећања су тако пуна љубави, а опет чини се као да ништа не 
осећамо према правом пријатељу. Рецимо, заљубљеност је 
осећање које личи на љубав, и врло је снажно, тако да можемо 
направити разлику између праве љубави и оне лажне баш по 
томе што је праву љубав тешко осетити. 

Да се вратимо на страх. Пошто смо ми бог нашим мислима, 
као што је Господ Бог нама, то ми треба да будемо господари 
нашим мислима, а не да допустимо да мисли господаре нама. 
Како мисли господаре нама? Па преко осећања. Оно што човек 
воли то и ради. А страхови потичу из потребе да заштитимо неку 
своју љубав. Дакле опет је љубав покретач. Ако знамо да је наша 
воља, над вољом наших мисли, и да можемо да изаберемо коју 
ћемо мисао да мислимо а коју не, онда ћемо лако доћи до тога 
како да се страх превазиђе. Ако мислимо о нечем лепом, као о 
цвећу рецимо, тешко нам се може десити да будемо уплашени. 
Јер лепе мисли са собом не доносе лоша осећања. Не постоји 
страх који се не може превазићи контролом својих мисли. А 
осећања се могу користити као маркери за мисли, па чим 

осетимо да смо узбуђени ми можемо да прекинемо са мишљу 
која нас узбуђује и да нађемо неку другу лепу ако је имамо у 
себи. 

Недостатак поверења у Господа Бога или недостатак вере 
уопште, може да буде велики произвођач страхова. Јер верник, у 
питањима животне подршке у смислу обезбеђивања животних 
средстава, налази ослонац у вери да ће се Господ Бог постарати 
за то и он сам не мора да брине о томе. Док човек који не верује 
у Бога, мора сам да се стара о својој добробити и средствима за 
живот. Што опет зна да буде непрестани извор страхова, брига, 
гнева, љутње и свих осталих лоших осећања. Затим неверник 
када стекне одређена материјална добра, мора да брине да му 
неко то не украде, да му време не оштети добра, па му је 
потребно још новца да осигура добра која је стеко. Значи још 
брига и страхова. Верник се не брине ни у погледу смрти јер 
живот је вечан, а и после смрти нада се награди која је обећана 
вернима, док је смрт извор страхова невернима. Верник у вери 
открива да су лоша осећања извор свих болести и незгода у 
животу, па се труди да се увек лепо осећа избегавајући страхове 
као извор лоших осећања која воде у болест. 

Добра ствар је да ми не можемо посветити своју пажњу 
двема мислима, тако да у нашем фокусу, у нашем срцу може да 
буде само једна мисао. Знајући то ми можемо дубоком 
концентрацијом на нешто лепо одагнати сваки страх. Ја кад 
приметим неку врсту страха, љутње, беса... Грешне мисли 
одгоним тако што дубоко сконцентрисан понављам молитву: 
„Господе Исусе Христе помилуј ме грешног." И шта се догађа? 
Само приметим да се фокус моје пажње мења, од унутра. Од 
забринутих, брижних.... мисли. Ка споља на свет у коме живим. 
Почнем да примећујем детаље који ме окружују и зле мисли 
нестају, страхови одлазе. Људи мисле да су страхови стварни и да 
је нормално да се човек чува, али није тако. Наш интелект 
покушава да нас заштити покушавајући да предвиди будућност. 
Наша лоша искуства му служе као слике могућих догађаја. 
Покушавајући да нас заштити од могућих лоших исхода наш 

интелект од нашег живота прави пакао чинећи да стално живимо 
у страху и бригама. Истина је да је мала вероватноћа да ће се 
поновити две исте ситуације и да се ми узалуд плашимо. 
Храброст нам служи да искорачимо у сусрет страху и проверимо 
шта ће се десити. А десиће се да ћемо увидети да смо се узалуд 
плашили. 

Храброст је особина душе којом она савладава страхове и 
постаје победник над њима. Да нисам имао страхове не бих 
научио да их савладавам и да изађем као победник из битака са 
њима. Ја разумем да су жене слабије и да их страхови паралишу. 
Велика је реткост наћи жену која у тој мери може да контролише 
себе и своје мисли да би изашла на крај са страхом. Пре 
неколико година запалила се једна зграда у Русији. 
Преко десет жена је погинуло: прво су се склањале на прозоре, 
па онда се држале за ивицу прозора и на крају кад више нису 
могле да издрже падале са велике висине. Ниједан мушкарац. 

Мушкарци и жене различито мисле. Жене сагледавају ширу 
слику ситуације и кад у страху треба да донесу одлуку обиље 
информација их заслепљује и оне остају неодлучне и неспособне 
да нађу излаз. Мушкарци фокусирају своју пажњу на мање 
детаља и у мислима иду корак по корак док не нађу решење. 
Зато слабије налазе речи и тромији су у вербалној комуникацији. 
Али зато кад је страшна ситуација то је права благодат јер не 
долази до загушења „процесора" информацијама. Мушкарац ће 
погледати на једну страну: аха, овде је ватра. Погледаће на другу: 
аха, овде је амбис и кад ватра дође дотле ту је сигурна смрт. 
Скупиће храброст и донети одлуку да јурне кроз ватру. Зато није 
страдао ни један мушкарац. Жена која има поверења у свог 
мушкарца, која није превише паметна, држаће се свог мушкарца, 
или било ког мушкарца и спашће се. 

Када је Бог поделио Адама на мушко и женско, неки 
благослови су припали Адаму, а неки Еви, да зависе једно од 
другог и да науче да живе у заједници и да пун потенцијал могу 
да искажу само ако живе ЗАЈЕДНО. 

Чистота улловања 

Господ Исус Христос је пастир, а ми верници смо овце које 
он напаса. Зашто баш овце зашто не нека друга животиња? 
Одговор је у томе да су овце преживари, кад се напасу онда 
после враћају храну у уста па је пономо преживају, прежвакавају. 
Ако погледамо како ради наш ум видећемо да се он прво храни 
пажњом, а да после у доколици премишља о стварима којима је 
посвећена пажња. Дакле прежива храну баш као што чине овце. 

Ако мало више поведемо рачуна видећемо да наш ум 
разлаже оно чиме се пажњом нахранио на идеје и мисли, и да се 
понаша баш као духовни желудац. Желудац вари храну, а ум 
вари оно чиме се пажњом нахранио. Зато је и Св. Писмо, реч 
Божија духовна храна, права храна како каже Христос. Када 
читамо Реч Божију, посвећујући пажњу ономе што тамо пише ми 
се духовно хранимо Христовим телом. 

У почетку бјеше ријеч, и ријеч бјеше у Бога, и Бог бјеше 
ријеч. Она бјеше у почетку у Бога Све је кроз њу постало, и без 
ње ништа није постало што је постало. У њој бјеше живот, и 
живот бјеше видјело људима. Јев. по Јовану 1.1-4 

И ријеч постаде тијело и усели се у нас пуно благодати и 
истине; и видјесмо славу његову, славу, као јединороднога од 
оца. Јев. по Јовану 1.14 

После тога се у нашем уму рађају мисли и идеје поводом 
онога што смо прочитали. 

Па као што храна из желуца иде у црева да се исисају 
храњиве материје, а после тога је јетра и бубрези пречишћавају 
па штетне материје се избацују напоље, а корисне се задрже. 
Тако и ми треба да бдимо над мислима које долазе из нашег ума, 
нашег духовног желуца, јер нису све мисли добре за јело и нису 
све идеје корисне за душу. 

Када наше мисли посветимо некој свађи или оговарању, 
неминовно ћемо после премишљати о томе и имати неке идеје и 

мисли. Кад гледамо неки филм или читамо књигу, свакако ћемо 
после у свом уму прежвакавати то и имати мисли и идеје, што 
лоше што добре, и морамо водити рачуна којима ћемо посветити 
пажњу и нахранити нашу душу. Ко не води рачуна каквом храном 
храни своју душу ризикује да изгуби душу. Зато треба добро да 
пазимо чему посвећујемо пажњу и како се духовно хранимо, јер 
духовна храна је за душу исто као што је храна за тело. Душа Без 
ње не може да живи, и као што се од лоше хране разбољевамо, 
тако се у душа разбољева и страда од лоше хране. Чистота 
умовања или целомудрије се заснива на чувању свог ума од 
лоше хране и посвећивање пажње само пробраним стварима, 
као и бдење над мислима и идејама које из њега долазе. 

Дрво Живота 

Дрво живота расте у Рају, а рај је у Царству Небеском, а за 
Царство Небеско Господ каже да није далеко од нас, да је оно ту 
у нама. Ако је царство у нама онда је и рај у нама, па је и пакао у 
нама, као и дрво живота. Вера је у духовном свету оно што је 
вода у материјалном свету. Па кад кажу да дрво живота расте 
поред извора живе воде онда то значи да се дрво живота напаја 
из наше вере. Разумом ми схватамо да је Реч Божја семе живота 
и то је корен, па почињемо да чинимо дела љубави према 
ближњима то је стабло и гране дрвета живота, а љубав која из 
нас почиње да зрачи је лишће које је за исцељење народима. 
Кроз чињење онога што је Господ говорио да треба, у нашем 
свету мисли откривамо један нови део, Царство Небеско у коме 
је Дрво Живота. И то је небески начин мишљења. А имамо ми и 
земаљски начин мишљења, и у њему је пакао. Одотуд извиру 
мисли пуне злобе, мржње, гнева, љутње итд. Многи од нас су још 
док смо овде на земљи становноци пакла јер својим срцем, 
својим центром пажње, својим фокусом бораве тамо где извиру 
такве мисли. А Пакао је место Заборава, место где Бог више не 
борави, место којем Бог више не посвећује пажњу. 

Тако и ми који смо у Христу рођени као синови Божји више 
своју пажњу не посвећујемо мислима које долазе из пакла, већ 
своју пажњу посвећујемо мислима које долазе из Раја од Дрвета 
Живота. 

Св. Писмо нас учи да су у дрвету живота разум, мудрост и 
истина. А у Христу су такође разум, мудрост и истина. Закључак 
који се намеће да је Христос Дрво живота, као и да је сотона дрво 
познања добра и зла. Ако је Христос разум шта је онда сотона? 
Интелект, ето шта је сотона. 

За Луцифера Св. Писмо каже да је Херувим помазан да 
заклања дрво живота. Значи ли то да је наш интелект онај који је 
противник Божји и који се свим силама труди да докаже да Бог 
који је део нас не постоји. Нису ли интелектуалци они који заводе 
прост народ на странпутицу. 

Култура овог света 

У Царству које ће доћи на уметнике ће се гледати као на 
друштвени смрад. Једина вредност која ће се ценити је Љубав 
према Ближњем. И сваки који велича уметност биће смрад, од 
кога ће окретати главу. Уметност и култура овога света су рак- 
рана друштвеног живота, ко хоће да види. Ствар је да култура 
овог света вреднује људе по делима која им је Бог дао, па самим 
тим нису ни њихова. Културан човек овога света ће рећи како је 
Леонардо Да Винчи био велики човек зато што је створио многа 
позната уметничка дела. А ко је иоле духован зна да човека 
великим само љубав може да учини. Култура овога света 
вреднује људе по њиховом делима, способностима знању, 
имању итд. А то нису праве вредности јер се по њима не мери 
човек. 

Ево Господ Бог је створио милијарде људи да се не појави 
ни један исти, па га ретко ко велича. Нису ли пред Богом сви 
људи исти, а ми величамо једног молера да је већи човек од 
осталих. Његов морал се и не помиње јер је он велики сликар. 
Наше ћерке играју голе и нису курве, него уметнице. Да не 

набрајам шта се све не ради, а води се као уметност. Оне су ин, а 
онај пружни радник што ради за друштво на четрдесет степени у 
хладу је нико и ништа. Да се разумемо, лепе су Леонардове слике 
и остала дела, али то није разлог да славимо њега као екстра 
човека. То је погрешно у култури овога света која велича 
уметност. Зашто смо сиротиња? - трчимо за погрешним 
вредностима и не можемо да их достигнемо. Јер има нешто у 
нама што нам неда да будемо баш толики нељуди. Само бараба у 
овом свету искривљених вредности може да успе. Можемо да се 
обучемо за пар хиљада динара или да платимо одело и по 
неколико десетина хиљада, а ако га је сачинио уметник цена 
може да достидне и милионче. 

Шта ми плаћамо кад купујемо уметничко дело? -Плаћамо 
нашу погрешну преставу да ћемо бити већи у очима других људи. 
И, ако немамо новца да себи приуштимо већу вредност ми се 
осећамо као сиротиња. А истина је да нас сиротињом чине 
погрешне вредности овог света у које и сами верујемо. И 
васпитавајући децу да цене такве вредности, ми их васпитавамо 
да буду сиротиња целога живота. 

Ако бих ја смућкао пар мириса и од тога направио неки 
нови леп мирис, то би било ништа. Али, ако би то урадио Антонио 
Бандерас онда би то била права ствар и могла би да се прода по 
несразмерно већој цени него што ти мириси вреде. Народ не 
схвата да се мода и укуси одређују у уму, а не чулима и да се 
маркетингом утиче на то шта ћемо ми сматрати укусним, лепим, 
вредним итд. Ми стога не размишљамо својом главом већ 
размишљамо културом која нам је наметнута кроз медије. И 
трудећи се да достигнемо вредности једне такве културе ми 
постајемо све сиромашнији, јер скупо плаћамо оно што ништа не 
вреди. 

Да се разумемо, ја не знам какав је човек био Леонардо. Можда 
је био и добар човек, верник, па сад ужива у рајском насељу. Али 
му тај ужитак сигурно нису приуштиле слике, него Вера и Љубав 
према Ближњем. Пред Богом његова је судбина била да буде 
вешт сликар и то га не чини ни великим ни малим на небу. Него 

људи који су ишта постигли у животу, желе да им се то цени као 
њихова величина. Из тог разлога они величају способности и 
знање као нешто велико да би се и њима то признало у величину, 
а ми остали треба да робујемо тој њиховој опсесији. 

Јесу ли нам потребне Леонардове слике да би били срећни, 
или Бардерасови парфеми, или да видимо Цецине голе груди? 
Има лепоте у уметниким делима, као што је најлепши цвет који 
расте у трњу. Али се то не може узети као вредност по којој се 
мери Човек. Човека чине Љубав према Ближњем, Доброта, 
Милосрђе итд. И ко то нема у себи је нечовек па макар његова 
уметничка дела ценио цео свет. Тај је пред Господом Богом 
Ништа. 

Интелектуалци нису препознали куда воде друштво, ствари 
које су они видели вреднима. Својим виђењем добра, послужили 
су творевини уместо творцу. Систем вредности који су створили 
је јако тешко оборити, јер народ не жели да чује да је испао глуп. 
Некако више воли да чује како је у праву и кад греши. Исуса 
Христа су разапели само зато што им је говорио истину у погледу 
њихових заблуда. Интелектуалци то нису хтели да чују. Прост 
народ би то и прихватио, чак је имао све више присталица. Кад су 
интелектуалци оног времена видели да прост народ иде за 
Исусом Христом решили су да га убију, и тако задрже народ у 
ропству лажним вредностима. 

Морамо да схватимо да је за нас једини излаз у 
вредностима као што су: Доброта, Милосрђе, Љубав према 
Ближњем итд. Погледајмо колико се новца троши на погрешне 
вредности, па сиромаштва би нестало да се тај новац потроши на 
милосрђе. Наш образовни систем вреднује децу по 
способностима, а морал се и не помиње. Погледајмо Божје 
заповести. Па оне нису ништа друго до морални закон без кога 
једно друштво не може да опстане. Погледајмо пчелиње 
друштво, поред пчеле не стоји управник да надзире како ради. 
Чувари кошнице први иду у смрт да сачувају друштво, нема 
милиције јер је морал природно стање ствари за једно друштво. 

А ми људи ако останемо без надзора на послу, или ћемо нешто 
да сломимо, или украдемо, или да мало одспавамо на послу. 
Покрали смо друштвену имовину где је све било наше, да би 
имали свако своје , и сада смо сиротиња већа него што смо били. 
Ово није друштво, ово је арена која је највећи домет 
интелектуалне елите, јачи преживљава. То нам је донела култура 
овога света и њене вредности. 

Љубав је изнад закона 

У посланици Римљанима Св. Ап. Павле објашњава да 
познање греха долази по закону и да ми који смо у Христу умрли 
свету нисмо више под законом већ да смо под благодаћу, а да 
закон творимо од своје воље из љубави према Богу и ближњима. 
Јер ко се ослања на закон, а у једној ствари погреши бива 
преступник и смрт влада над њиме. Јер је казна за преступ смрт. 
Христос нас је својом смрћу избавио од законске казне и ми смо 
сада кроз веру спасени благодаћу. Дакле ми који верујемо у 
Исуса Христа нисмо ДУЖНИ да извршавамо закон, већ га творимо 
из љубави према Богу и ближњима. 

Или не знате, браћо (јер говорим онима који знаду закон), 
да закон влада над човјеком докле је жив? Јер је удата жена 
привезана законом за мужа докле год он живи; а ако ли муж 
њезин умре, раздријеши се од закона мужевљега. Зато дакле 
док јој је муж жив бива прељубочиница ако пође за другог 
мужа; а ако јој умре муж проста је од закона да не буде 
прељубочиница ако пође за другога. За то, браћо моја, и ви 
умријесте закону тијелом Христовим, да будете другога, онога 
што уста из мртвијех, да плод донесемо Богу. Јер кад бијасмо у 
тијелу, бијаху сласти грјеховне, које закон рађаху у удима 
нашима да се смрти плод доноси. А сад умрвши избависмо се 
од закона који нас држаше, да служимо (Богу) у обновљењу 
Духа а не у старини слова. Рим. 7.1-6 

Погледајмо овако: Ако би се од нас тражила истина на суду, 
а знамо да ће пресуда одвести у смрт нашег ближњег коме се 

суди: рекаши истину на суду ми ћемо нашег ближњег осудити на 
смрт. Ако не би рекли истину, по закону тада би смо себе осудили 
на смрт, јер казна за преступ закона је смрт, писмо је ту сасвим 
јасно. Али бидући да смо у Христу умрлин закону то ми више 
нисмо дужни да га творимо, и из љубави према ближњем, да би 
сачували његов живот, ми можемо да слажемо јер поштујемо 
закон љубави који је изнад закона греха. Кад немамо хране да 
прехранимо децу, неће ли нас закон љубави навести да 
преступимо закон греха. Али човек треба да је разуман кад 
преступа закон, да добро испита у свом уму поступа ли у складу 
са законом љубави и какви га мотиви нагоне да преступи закон. 

Многи уче да је субота као дан Божји печат Божји на онима 
који је славе, наводећи народ да неразумно славе суботу чак и 
кад им је живот у опасности. Треба славити суботу као Божји дан, 
нисам против тога, али Адвентистичка црква од тога прави 
питање спасења и на тај начин заводи људе да морају да творе 
закон, чак и када то није разумно. Печат Бога живога није субота, 
већ карактер човека и дух љубави који у њему чини дела љубави 
према ближњима. И ко није запечаћен Светим Духом нема ни 
печат Божји. Павле каже да је закон учитељ онима који су у 
Христу; а кад је учитељ онда није судија, како неки воле да 
тумаче. Посланица римљанима опширно говори о томе и треба је 
пажљиво читати. 

Баш ових дана читам „Велику Борбу", а данас баш 27 
поглавље „Буђење у новије доба" у коме се опширно пише о 
закону и говори да је закон и љубав исто. Бриљантан текст 
требало би га прочитати да би се схватила превара која се потура 
да би се завео народ на погрешан пут. 

Хајде мало боље да покажемо где је разлика између 
љубави и закона. Љубав иако испуњава закон далеко је више од 
закона, јер шта каже закон: не укради, а шта каже љубав: ако ти 
неко тражи хаљину дај му и кошуљу. Ако је гладан непријатељ 
твој нахрани га, ако је жедан напој га. Благосиљајте оне који вас 

куну. Ако ти ко удари шамар, окрени му и други образ. Ако те 
потера ко један сат, иди сњим два. 

Ако испуњавамо само закон ми ништа добро нисмо 
урадили него смо се само уклонили од зла, а Господ каже: 
„уклони се од зла и учини добро." 

„Љубав је у чињењу добра, а не само у уклањању од зла", 
како слепо тврди Елен Вајт. А кад слепац слепца води неће ли оба 
упасти у јаму. Љубав испуњава закон, али је љубав много много 
више од закона и учитељи попут Елен Вајт који заводе народ на 
држање закона замрачују свест људи да не испуњавају љубав у 
њеној пунини. 

Читајући ову књигу све више сам у уверењу да је Лажни 
Пророк из Откровњења: Елен Вајт и Адвентистичка црква. 
Закон каже не чини прељубу, а Господ каже да ко погледа жену 
са жељом, већ је учинио прељубу у срцу свом. Закон је судија, а 
Господ каже не суди да ти се неби судило. Љубав никоме не 
суди. 

Закон каже не лажи. Замислимо да идемо ја и брат Хрват и 
наиђемо на четнике. И сад питају мене четници, ко је овај, да 
није Хрват. Ако кажем истину, убиће га четници. Ако слажем 
преступам закон, а казна за преступ закона је смрт. Међутим, 
закон љубави каже да ја ипак преступим закон и да ћу још бити 
награђен на небу за то што се нисам уплашио, па да кажем 
истину. 

Видите ли колико је закон бледа сенка љубави, а ипак је 
свет закон, јер без закона ми бисмо тешко схватили каква је 
права љубав. Мада и поред закона има оних којима је то тешко 
да схвате, па хвале закон изједначавајући га са љубављу. Чак 
издижу закон до те мере да одвраћају људе од дела љубави. 

Љубав као духовно вино 

И узе чашу и давши хвалу даде им говорећи: пијте из ње 
сви; Јер је ово крв моја новог завета која ће се пролити за многе 
ради отпуштења греха. Матеј 25-26.28 

Оно што је вино на овоме свету то је љубав у духовном 
свету. Љубав Божја ће се пролити за многе ради отпуштења 
греха. 

Када верник из љубави према ближњима помогне некоме, 
да милостињу, одене голога, утеши жалосног. Тада он у срцу 
осећа задовољство што је то учинио. Целокупно биће му прожме 
осећај блаженства. А то је зато јер је се напио љубави, тог 
духовног вина. А зашто је Господ узео баш вино да укаже на 
љубав? Погледајмо какав је човек када се напије вина. Све му је 
лепо, весео је, ништа му није прљаво и све му је чисто. Ничега га 
није стид. Е такав је и онај ко се напије љубави, тог духовног 
вина. Созерцавајући вино које је слика духовног вина, љубави, 
ми спознајемо каква је љубав. 

Шта још каже господ за то духовно вино? Каже да је то 
Његова Крв. Значи љубав је Крв Божја и да ко не пије Крв Божју 
нема живот вечни и васкрсење. Погледајмо: 

Који једе моје тело и пије моју крв има живот вечни, и ја 
ћу га васкрснути у последњи дан: 

Јер је тело моје право јело и крв моја право пиће. 

Који једе моје тело и пије моју крв стоји у мени и ја у 
њему. Јев. по Јовану 6.53-56 

Хајде да созерцавамо које је то тело Божје које ако не 
једемо нећемо се спасти. 

И ријеч постаде тијело и усели се у нас пуно благодати и 
истине; и видјесмо славу његову, славу, као јединороднога од 
оца. Јев. по Јовану 1.14 

Шта нам Јован говори: Исус Христос је Реч Божија и Реч 
Божија је Христово тело. 

Дакле, Христос нас позива да једемо његово тело, Реч 
Божију јер је то права храна, духовна храна. А знамо да је Св. 
Писмо Реч Божја и да је оно духовна храна коју нас Христос 
позива да једемо. Наш ум се храни пажњом и ако ми нашу 
пажњу посветимо читању Речи Божје ми се духовно хранимо. 
Господ нам скреће паћњу да је таква исхрана услов спасења. 

Шта каже господ: „Који једе моје тело и пије моју крв стоји у 
мени и ја у њему." Можемо се упитати да ли је причешће које се 
обавља у црквама право причешће. Из претходно реченог се 
јасно види да је право причешће читати Писмо и чинити дела 
љубави. 


Слепа Вера 

Какву би слободу имао да тражи љубав неко ко је зао, од 
некога ко је добар? 

Покајање није кајање, већ дело којим човек доноси одлуку 
да више неће чинити зло и да ће се на све начине трудити да се 
поправи (јер није лако престати чинити зло, ђаво нас увек 
превари и наведе да га поново учинимо, али нам се труд да 
будемо добри код Бога већ рачуна да смо на стази добра). И 
будући да у свом срцу човек зна колико је искрен у томе, утолико 
има слободу да прими Божју љубав и опроштење. Друга је ствар 
што љубав не може да прими онај ко не може да је да. Кроз 
покајање чинећи добра дела ми се учимо да дајемо љубав, 
стварајући тако услове да и примимо Божју љубав. Када човек 
чини добро, његов ум почиње да мисли о добру и како да га 
учини, јер види да због ђавољих наговарања то није увек лако 
извести. У том довијању како да и поред борбе у својим мислима 
ипак успе да учини добро долази и до промене ума, долази до 
преображаја човека и он почиње да осећа Божју љубав. 

Кроз Преображај човек добија Образ Божји, а са њим и 
слободу да тражи од Бога у својим молитвама шта му треба. 
Закон атракције (привлачења) говори да се слично са сличним 
привлачи, тако да молитве оних који немају Образ Божји, нису 

слични Богу, не долазе пред Бога и он на њих не обраћа пажњу. 
Божја пажња нам је потребна јер кроз њу добијамо помиловање 
и Божју Љубав, јер и ми сами највише љубави дајемо баш кроз 
пажњу коју посвећујемо другима. Закон који је Бог отац устројио 
и којег се Св. Дух стриктно придржава говори да ми својим 
гресима навлачимо на себе суд који се неповољно одражава на 
нашу судбину кроз разне невоље и болести. Изузети од овог суда 
могу бити само они који су помиловани од врховног судије. Зато 
нам је потребна Његова пажња, да би смо били помиловани и да 
нас не стигне зло које смо заслужили. А да би на наше молитве 
Бог обратио пажњу морамо бити слични њему, имати његов 
образ (иначе наше молитве дочекује ђаво и трља руке), дакле 
неопходан је преображај. А преображаја нема без покајања. 

Веру без покајања зову Слепа Вера. Зато што без покајања 
неће доћи до промене ума и начина на који размишљамо, јер 
само кроз промену начина мишљења ми можемо спознати 
Божанску љубав и схватити је, само тако можемо ВИДЕТИ какав 
је Бог у својој доброти. Кроз покајање ми спознајемо Бога, 
видимо га својим духовним очима и наша вера више није слепа, 
Јер каже се негде у Св. Писму: „Демони верују и стрепе. Демони 
верују у Бога али не могу га спознати, јер је њихова вера слепа." 

Реч Божија као зрно (семе) 

Зрно жита се сеје у земљу да би у њој клијало па временом 
избило на површину и наставило да расте док не донесе род. Али 
ако се клица не залива редовно и не баци ђубрива у земљу, оно 
неће донети род, или ће донети врло мало рода. 

Ако је Реч Божија семе, то зрно, шта би онда била земља у 
коју се семе сеје, шта ђубриво, а шта Влага, тј. вода? 

Када се дете роди, родитељи, околина, па касније и разни 
учитељи, уче дете шта је добро а шта лоше, припремајући тако 
дете за живот. Разна животна искуства, такође утичу на 
мишљење детета о животу и дешавањима у њему. На тај начин 
се формирају уверења и убеђења која чине нашу истину, наше 

наочари за сунце кроз које ми посматрамо свет. Што су наочари 
тамније то ми свет видимо у сивљим бојама и бива нам јако лош 
доживљај света око нас. Е, то је земља у коју се сеје семе, а сва 
погрешна убеђења су ђубре које је бачено да би семе могло да 
напредује и донесе род. Јер ми само на основу зла можемо да 
видимо шта је добро, добро се само по себи не примећује. Док, 
кад нам неко учини нешто нажао, ми то одмах приметимо. Зато 
нам је потребно ово ђубриво да би смо увидели где грешимо и 
шта је добро да чинимо. Дакле земаљска школа је земља и оно 
ђубре које ће омогућити да Реч Божја као семе у нама израсте и 
донесе род. 

Долазимо до воде, јер је и она неопходна да би семе 
напредовало. Вера је у духовном свету оно што је вода у 
материјалном. Вером ми заливамо ту младу биљку, чинећи оно 
што је Господ рекао да треба чинити. Јер ко не чини оно што је 
Господ рекао да треба, он допушта да семе које у њему клијало 
увене, и не изнесе род. Тако да имамо пуно верника који су се 
разочарали у хришћанство, јер оно што је у њима посејано не 
доноси род. 

Када клица пробије кроз земљу и први пут угледа сунце и 
светлост тада ми почињемо у свом уму да имамо нове идеје, 
откровења, које нам објављују Царство Небеско и како оно 
изгледа. Бивамо обасјани Божијом светлошћу. Тај тренутак се 
памти целога живота. Као кад муња запара небо од истока до 
запада. Прелепо! 

А онда, Гром! Страх, јер видимо да нећемо моћи да 
останемо у томе, свет нас такве неће прихватити. Превелика је то 
лудост за земаљски начин мишљења. А опет тако лепа да нас 
мами да је следимо и да мало по мало истрајавамо на њеном 
путу. Схватамо шта значе речи: будите луди да би сте били мудри 
и да је лудост Божија паметнија од људске мудрости. 

Млада биљка наставља да расте у нама до лета доноси род 
и суши се, а онда се добро излупа да би се одвојило зрно из 
класа. Што ће рећи да животне невоље имају своју улогу у свему 

томе. А онда се зрно меље па се брашно умеси са квасцем 
пекарким и на крају пећница да се хлеб испече док не добије 
златну боју. Разна животна искушења су пећ у којој се род пече 
да би се добио нови хлеб за храну Божанском бићу. И на крају 
зуби дробе хлеб, а зуби су одлуке које Божанско биће доноси на 
основу хране коју је унело у своја уста. Колико муке и патње 
треба да се поднесе, али све то радује верника јер зна и осећа да 
је то једини прави пут. 


Парадокс 

Парадокс, или преведено на српски, неприхватљиво 
мишљење. У пракси, то је свака она идеја коју је наш ум 
прогласио за глупост, лудост, лаж, немогуће итд. Св. Ап. Павле не 
користи реч "парадокс", па каже да је лудост Божја паметнија од 
људи. Ево узмимо на пример да нам неко каже како ми не знамо 
каква је права љубав, те да стога не знамо ни да волимо. Таква 
изјава је парадокс (неприхватљиво мишљење) за наш ум, и наш 
ум ће одмах онога ко је тако нешто рекао покушати да 
омаловажи. Рећи ће нешто у стилу: дај пусти га видиш да је луд, 
глуп и сл. У животу уопште, парадокс је најлакше приметити као 
идеју коју наш ум не жели да прихвати, јер обезвређује све оно 
са чиме се он (наш Ум) идетификовао. Ако се мало боље 
замислимо, видећемо да се наш ум поистовећује са свим оним 
што ће га учинити већим. Да се ми осећамо великим, зато што 
имамо нешто. Све оно с чим се наш ум поистоветио он присваја, 
и то постаје његова својина. Тако имамо свој ауто, своје 
пријатеље, децу, знање, разне способности, лепоту, јахту итд. Из 
исте потребе нашег ума да буде неко, ми купујемо ланчиће, 
дијамантско прстење, и све друго што ће по мишљењу нашег ума 
учинити да ми будемо више вредни од других људи. 

Тако да је у богатим друштвима потребно много више да би 
се наш ум осетио вредним, а у сиромашнијим друштвима мање, 
јер се наша вредност мери у поређењу са другима. Дакле, да би 
смо ми вредели, много људи треба да буде мање вредно од нас, 


59 



Созерцовање 


што ће рећи да ми морамо уједно да се трудимо да други не 
достигну наше вредности. А шта је вредно у једном друштву 
одређује мода (оно што се рекламира на телевизији). Узмимо 
рецимо реч драгоценост, сама реч говори да то што је 
драгоценост нема цену (вредност), али да њему вредност даје то 
што је драго. А зашто је драго? -Па зато јер наш ум мисли да ће 
ако буде поседовао то, бити више цењен. 

Истина је да већина ствари не вреди ни део своје цене, али 
реклама утиче да оне постану драгоцене и њихова вредност 
вишеструко скаче. И увек кад неко покуша да омаловажи оно 
кроз шта се наш ум види великим (као што то сада ја чиним), он 
ће се побунити и прогласити то ново мишљење као 
неприхватљиво (парадокс). Сваку такву идеју он ће прогласити за 
глупост, лудост, секташење и сл. И неће о тој идеји хтети ни да 
размисли, јер то је за њега неприхватљиво мишљење. Када се 
наш ум обогати знањем, тада знање постаје наше богатство и ако 
се појави неко ко тврди да то што знамо није тачно, и да ништа не 
вреди, тада ће наш ум свим силама покушавати да заштити 
стечено знање, проглашавајући доносиоца новог знања 
(светлости) за шарлатана и незналицу. Спреман је да иде толико 
далеко, да су поједини доносиоци светлости (новог знања) 
убијени, спаљени, разапети на крст итд. 

Многи научници су поднели прогањање од својих колега, па 
и Никола Тесла међу њима. Мудар Човек знање тражи тамо где 
сви избегавају. Чистоћу налази тамо где други виде прљавштину, 
лепоту налази у ружном, а у цвећу види коров и трње. А светлост 
налази у тами. 

Политичка демократија или владавина глупих 

Ако прихватимо да је Мудрост ретка појава, један од 
хиљаду, један од десет хиљада, од милион. А на изборе излазе 
сви, и оних деветстодеведесет и девет који нису мудри. Онда 
долазимо до тога да је демократија владавина глупих. Па кад већ 

ми глупи бирамо власт, нећемо ли изабрати оне који су као и ми 
сами, глупи? 

На изборе имају право да изађу и лопови, и курве, и 
коцкари и преваранти, и сви којима је мио неморал. Људи којима 
је свој живот важнији од живота заједнице у којој живе. Јер да им 
је стало до благостања друштва у којем живе, морал би им био 
нормалан избор. Али не, њима није битна добробит друштва, већ 
им је битно да се они окористе о друштво, да исисају све што 
може из њега, а да заузврат ништа не дају. А колико је таквих 
данас у нашем друштву. Не размишља ли тако деведесет и девет 
процената популације. Поштен човек не може да дође до 
изражаја у демократском друштву, ако је у таквом друштву ишта 
од друштвеног живота остало. 

Погледајмо пчеле, оне живе друштвени живот. Имају ли 
управника да контролише рад осталих јединки? Имају ли 
милицију? Спава ли која на послу, и да ли нека покрада друштво? 
Имају ли својину? 

Бедни мали човек, потребна му је својина да би се доказао, 
када ђубре лепо запакујеш оно опет остаје ђубре. Џабе злато, 
кајле, бесна кола. Али лепо упаковано ђубре се ипак у нашем 
друштву боље продаје од оног лоше упакованог. Затим разне 
титуле: генерал, доктор, проф, мр, све то да се ђубре боље 
упакује, па уметност, па доделе награда за културу. 

А заборављамо да је само доброта и љубав оно што чини 
човека Човеком. Џабе нечовеку украси кад је у души нечовек. 
Људи васпитани еволуцијом, науком по којој јачи преживљава, 
не раде ништа друго до оно што су научени, газе по слабима. 
Осврнимо се око себе. Погледајмо ко све излази на изборе и 
одлучује о бољитку нашег друштва. Верујем да вам више никад 
неће пасти на памет да изађете на изборе и тако дате 
легитимитет политичкој демократији, ако вам је уопште стало до 
друштва у којем живите. 

Предосећај 

Имамо ми и лепу српску реч, Предосећај. Зашто је важно да 
је то предосећај, а не интуиција? Кад кажеш интуиција некоме, 
тај нема слику шта би то могло да буде док реч предосећај ствара 
слику која објашњава шта је то у питању. То је нешто што није 
осећај да се може осетити, већ више као нека слутња да је то то. 
Зашто је предосећај битан? Зато што преко њега спознајемо 
ствари које наша лева мождана хемисвера и интелект не желе да 
прихвате, јер нема логике. 

Рецимо Св. Писмо, ако се логички анализира добије се једна 
збрка која никуда не води. Док човек верник вођен предосећајем 
који је чуло десне мождане хемисвере и разума у њој налази 
мудрост. Интелект гледа детаље и прави ширу слику док кроз 
предосећај ми видимо смисао шире слике без да улазимо у 
детаље. Оно што за за интелект изгледа као хаос и неред разум 
кроз интуицијуу њему сагледава виши Божански ред. 

Онај ко се не ослања на интуицију у духовности нема шта да 
тражи што и јесте случај са интелектуалцима, премда би они врло 
волели да буду духовни, па је тако настала лажна духовност, 
филозофија. Када нешто можемо да осетимо онда нам је лако да 
одредимо шта је то, али код предосећаја ми немамо осећај већ 
као неку слутњу да би то могло да буде то. Онда после ми 
ношени предосећајем проверавамо има ли основа да то буде 
тако и ако проценимо да би требало бити опрезан у некој 
ситуацији ми отворимо четворо очију. Исто важи и кад су 
откровења у питању, без којих нема духовних спознаја. 

Појави се предосећај да би одређена идеја могла да буде 
оно право. Осетимо као неку благу радост у срцу, то је реакција 
на истину и слична је реакцији на лепоту. Онда ми предузмемо 
акције у циљу провере те идеје, да се случајно ђаво не поиграва с 
нама. Па кад је добро испроверавамо онда тек такву идеју 
прихватамо за нашу истину. Углавном за сваку идеју за коју наш 
интелект каже да је то глупост и да не то не треба обраћати 

пажњу треба пропустити кроз предосећај и видети шта разум 
каже о томе, можда ту има и нешто занимљиво. 

Жене користе предосећај за неке прилично земаљске 
ствари, гледање у шољу, гатање итд. Врачара никад не зна да ли 
је погодила, једноставно има предосећај на основу слика из 
шоље, па ако погоди погодила је. Тако је то са предосећајем, 
никад не можеш бити у потпуности сигуран, али без њега у 
духовности се не може спознати ништа. 

Смрт није од Бога 

Смрт није од Бога јер Бог је Живот. Већ је смрт од ђавола. 
Пре пада, Адам и Ева су били бесмртни, а грех је учинио да они 
умру. Све болести су последица греха, што ће рећи заслуга 
ђавола а не Бога. 

Господ нас саветује да не бринемо, а ђаво у нас убацује 
брижне мисли. Да би живели не треба да бринемо, а наш 
интелект нас услед недостатка поверења у Бога тера да бринемо 
о свему и свачему. 

И онда болест. Може ли човеку да скочи притисак кад гледа 
цвеће, слуша птице? Не. А кад је посвећен брижним мислима? 
Итекако. То је само мали пример како лоша осећања утичу на 
развој болести. И лако можемо увидети да притисак скаче услед 
активности нашег интелекта, који је само модеран назив за 
ђавола. 

Ево како описује интелект Св. Писмо. Назива га сјајном звездом 
даницом, херувимом који је био предиван на путевима својим 
док се не нађе безакоње на њему. Пазите, то се говори о нашем 
интелекту. Он је херувим помазан да заклања дрво живота. Бог је 
поставио херувима са пламеним мачем да се вије тамо амо, да 
људи не приђу дрвету живота и окусе његове плодове па вечно 
живе. Наш интелект је тај херувим што се вије тамо амо и 
заклања дрво живота у коме је разум и мудрост. Ту је и одговор 
зашто људи који се ослањају на интелект не могу да проникну у 
мисао верујућих. Услед немоћи да сагледају мисао верујућих, јер 

их интелект спречава да приђу дрвету живота, они мисле како су 
верујући глупи, залуђени и сл. Дрво живота је део нас самих, и 
оно је извор идеја какав не познају они који се ослањају на 
интелект. 


Спасење простих 

Створивши Луцифера, Бог му је дао светлост да је преноси 
људима, велика част му је била додељена. Погледавши светлост, 
Луцифер је видео да се она састоји из два дела: из љубави и 
знања. 

Луцифер је прво погледао знање. Сво знање о свему у 
Божанском бићу, знање о космосу и свему осталом. Помислио је: 
па, ово је предивно! Одушевила га је моћ знања. А онда је 
погледао БЕЗУСЛОВНУ Љубав, и учинило му се као да она само 
спутава знање. Јер ако би неко направио грешку, Бог би му то 
опростио, не постоји казна која би починиоца довела у ред. 

Луцеферу се учинило да ће таква љубав учинити да Божја 
владавина буде доведена у питање и да ће се све урушити. 
Отишао је код Бога да му укаже на грешку и да покуша да убеди 
Бога да љубав није најбољи начин да се влада васељеном. Бог му 
је одговорио да је ипак љубав једини начин да се влада 
васељеном и да луцифер греши. 

Тада је Луцифер почео да размишља: морам да убедим Бога 
да није у праву, морам да спречим катастрофу. Неко мора да 
преузме одговорност и да измени ствари. 

Размишљао је: ако ја учиним нешто противно Божјем 
уређењу Васељене, Он ће ми то опростити, али ће и увидети да 
сам био у праву. И почео је да наговара људе да чине лоше 
ствари, да буду непослушни Богу. Тада ће Бог увидети да мора да 
се уведе закон који ће кажњавати непослушност, и схватити да 
без закона не може да се влада светом. Тако мисле сви 
интелектуалци, јел да? 

Зашто ја ово причам на теми која говори о спасењу простих 
људи? Зато, јер постоје врата кроз која Луцифер наговара људе, а 
код простих људи су та врата за њега затворена. 

Ево погледајмо: шта разликује простог човека од оног, да га 
назовемо СЛОЖЕНОГ? Степен интелигенције, ето шта! 

Луцифер се нама обраћа кроз интелект, ослањајући се на 
знање. Док прост човек има мало знање и још мањи ниво 
интелигенције и Луцифер не може да му приђе. Зато прост човек 
слуша глас Разума и схвата да само Безусловна Љубав је прави 
закон којим се може владати Васељеном и људима. 

Прост човек разуме да ако на зло одговоримо злим само 
ширимо зло, док ако на зло одговоримо добрим ми спречавамо 
да се зло шири. 

Док када интелектуално размишљамо нама се чини да без 
закона који би кажњавао преступнике, на зло одговарао злом, не 
би могао да се уведе ред. Зато се интелектуалци и залажу за 
владавину права и закон, и не виде да се тако зло никада неће 
искоренити. Прости људи знају да се два добра увек могу 
договоре и да изгладе евентуално зло које су један другоме 
нанели, без да им је потребан закон за то. Док неразумни без 
обзира колико су интелигентни то не разумеју, јер разум и 
интелект су две супротности као ноћ и дан што су. Разум је у 
дрвету живота које се налази на небу и озназава небески начин 
мишљења, док интелект преставља земаљски начин мишљења. 

Интелектом мисли природни човек у нама, а духовни се 
ослања и на интелект и на разум по потреби. 

Неки не разумеју шта је разум па мисле да је то тип 
мишљења: око за око зуб за зуб. Али не, то је управо 
интелектуални начин мишљења. Разум каже: ако је жедан 
непријатељ твој, напој га. Ако ти ко удари шамар окрени му и 
други образ. Ето то је разум који долази са неба о коме вам 
причам. 

А где је ту мудрост? Шта је мудрост у целој тој причи? 
Мудрост је чинити оно што је по разуму! И мудрост је део дрвета 
живота! 


Чему понизност у молитви 

Борба коју водимо је борба против звери у нама. Наш 
интелект је је наш зверињи ум. Генетски ми смо најближи 
мајмуну, а склоност нашег интелекта ка убијању других 
животињских врста нас сврстава у звери. Ми се и међусобно 
убијамо: иако многи из страха од закона не изврше убиство у 
својој мисли осуђују друге што је један вид убиства и зверског 
мишљења. 

Људи нису ништа више до мало интелигентније животиње. 
Сви имамо Разум, разум није део интелекта, како интелект воли 
да ми мислимо, већ је посебан орган нашег ума: можда би било 
боље рећи да је разум и над умом, као супериорна свест која је 
део нас, Бог у нама, Сам Христос. Духовна Борба је борба против 
свог интелекта, против звери у нама, припитомљавање и 
довођење у стање да нам буде користан, као што је користан пас 
рецимо. 

Христос је ушао у Јерусалим на магарцу, што је слика 
интелекта који је укроћен и постао користан човеку. 
Мудар човек користи интелект као слугу, а неразуман је слуга 
свом интелекту. Интелект воли да се доказује како је он бољи од 
других, па кад служимо интелекту онда нам треба пуно новца да 
би задовољили његову потребу за величином. Скуп телефон, 
добра кола, фирмиране ствари, злато, новац за провод... Видите 
колико је пара потребно ономе ко служи ђаволу. 

Да би задовољили потребу звери у нама да се докаже, неки 
посегну и за убиством. Продаја дроге која убија омладину је 
такође добар начин да се задовољи Ала, аждаја, змија у нама. 
Понизивши се у молитви ми терамо свој интелект да се научи 
понизности, чинећи добра дела ми га терамо да почне себе да 
вреднује кроз доброту, а не кроз зверства попут: крађе, 

отимачине, прељубе, и чега све не више. Само сопственом 
покорношћу ми можемо укротити звер у нама, Зато је Христос и 
рекао да ако ти неко удари шамар, окрени му и други образ. Звер 
у нама би одма скочила да се обрачуна, а ми га кротошћу 
савлађујемо и учимо да се не понаша тако. Кад га добро научимо 
он, интелект, се после понаша као добро издресиран пас. 
Христов улазак у Јерусалим на магарцу осликава још нешто: 
Јерусалим у преводу значи Град Мира и ова слика показује да ми 
не можемо наћи мир душама својим док не укротимо звер и 
добијемо од ње послушно живинче. 

Божје заповести су упутства каоја говоре шта то звер не 
чини и чему би требало да је научимо. 

Зашто верујем да ће Христос доћи невидљиво? 

Када сам пре петнасетак година први пут узео да читам Св. 
Писмо, прво сам почео са Новим Заветом, и био сам одушевљен 
идејама које је Христос износио. 

Поверовао сам да ту има нешто више од преваре како су нас 
учили у школи. Наставио сам да читам и Стари Завет, а онда ми се 
једног дана десило: Као кад муња запара небо од истока до 
запада. Ето тако бих најбоље описао тај тренутак кад се у мом 
уму родила једна идеја која је описала сврху и постојање 
духовног света. Био сам обасјан светлошћу, просветљен, то сам 
тек касније сазнао читајући литературу, а тог тренутка нисам знао 
шта ми се дешава. 

Лепота те идеје ме је оставила без даха. Загледан у њу 
покушавао сам да је што дуже задржим у уму небих ли је што 
боље осмотрио. Али као што се муња гаси и она је нестала. 
Остало је сећање на њу, и од тада стално истражујем и откривам 
шта ми је све онда било показано. Сада знам да је Господ дошао 
и населио се у мени. Од тада чиним оно што ми он кроз идеје 
говори да треба, а слаже се са оним шта је он говорио у 
јеванђељима, а Господ ми отвара ум и кроз идеје ми објашњава 

и помаже да наследим Цаство Небеско које је део нас самих. 
Царство наших мисли. 

Сећам се, да док сам се још трудио да што дуже задржим ту 
идеју која ме је обасјала схватио да ако бих се одмах променио и 
почео да живим у духу јеванђеља да би ме свет одбацио. Осетио 
сам страх да нећу моћи да живим једну тако блиставу идеју у 
свету где људи не размеју и не виде тим очима. Тај страх ме је 
погодио као гром што долази после муње, па се свако уплаши. 
Ми се не плашимо муње, ми се плашимо грома. И ово све што 
пишем је као одјек те идеје, те муње, којом сам тада био обасјан. 

Стога верујем да ће Христос о свом другом доласку доћи 
баш тако као је описано, Као кад муња запара небо од истока до 
запада. 

Који и рекоше: „Људи Галилејци! Шта стојите и гледате на 
небо? Овај Исус који се од вас узе на небо тако ће доћи као што 
видесте да иде на небо Дела Апостолска 1.11 

Разумео сам Христове речи да је Царство небеско ту у нама 
и да је та идеја дошла са неба. Неба које је део мене, а које сам ја 
открио у Божју помоћ. 

И Господ Бог кад год ми се кроз идеје обраћа то долази са 
неба које је део мене. Као што је некад телом однесен на небо 
тако сада духом долази са неба и учи ме како да живим. И ја га 
видим својим духовним очима, знам да то долази од њега. 
Многи знаци на небу показују и објављују Христа у мени, зато 
верујем да ће његов други долазак бити невидљив телесним 
очима. Како год ја очекујем његов други долазак и да евентуално 
дође и на видљив начин. Али ћу добро отворити очи да то 
видљиво можда није нека превара духова зла. 

Што је лоповлук 

Бог је створио свемир и нашу планету са многим 
богатствима и дао је све то људима на дар. А дар никада не 
прелази у власништво него остаје власништво дародавца и ако 

дародавац није задовољан оним коме је даровао, он може да 
затражи дар назад. 

А ми смо присвојили оно што нам је од Бога даровано и 
сада имамо сваки своје. Учинивши тако, ми смо украли оно што 
је било наше и сад имамо сваки своје. Занимљиво је упитати се: 
ако узмемо назад оно шта је наше од оних који су украли, да ли 
смо тада лопови? Изгледа да смо сви ми који смо присвојили оно 
шта је Бог даровао људима лопови, не вади нас то што смо 
донели законе по којима је то сасвим легална ствар. 

Хармонија 

Сазвучје, сатреперавање, сагласност. Када се два таласа, 
били они звучни, електромагнетни или некакви други сусрећу у 
правилним временскин размацима, тада та два таласа остварују 
хармонију, сатреперавање, сагласност или сазвучје. Тако да што 
више инструмената свира једну композицију, она бива све лепша 
и лепша. И када један инструмент почне да фалшира он ремети 
хармонију целог оркестра. Ако бисмо друштво гледали као један 
оркестар, онда би сваки од нас ко покушава да оствари своју 
јединственост без да обраћа пажњу на остатак друштва, био тај 
инструмент што фалшира и ремети хармонију. У друштву, као и у 
оркестру, увек има места да свако од нас оствари своју 
јединственост, и да притом не наруши хармонију друштва. Али у 
нашем друштву има превише оних који хоће да остваре своју 
јединственост на рачун друштва у којем живе, стварајући на тај 
начин музику која је неподношљива за слушање. То се у друштву 
осећа као један таман облак који се надвио над све нас и нико не 
види када ће тај облак проћи да и нама сунце гране. А истина је 
да сви ми кумујемо том облаку што се надвио над нама нашим 
неодговорним односом према друштву у којем живимо, нашим 
неморалом. Јер крадемо, лажемо, отимамо од слабијих, продали 
би дупе за паре. А онда се чудимо зашто нам је такво стање у 
друштву. Откуд наркоманија, проституција, лоповлук, 
алкохолизам, коцка, безобразлук и шта све још. 

Нажалост, докле годљуди који се ослањају на интелект, а не 
користе разум воде ово друштво, не зна се када ће тај облак 
проћи. Не каже наш народ џабе: риба од главе смрди. 

Погледајмо хармонију на нивоу породице. И ту ако нема 
жртвовања својих интереса зарад хармоније, живот у породици 
постаје мучан. Свугде где влада себичност нема хармоније, јер 
себичан човек не жели да жртвује ништа своје зарад других. 
Курвар закида породицу ради свог задовољства, коцкар такође, 
алкохоличар... Свађе настају јер се интереси сукобљавају па нема 
хармоније. Без одрицања нема ништа од хармоније у породици. 

Вера и Нада 

Као што смо видели да наше око не види светлост, и да 
пошто се духовни свет пресликава у материјални, то значи да ми 
не можемо умом спознати светлост, она је за нас невидљива. Али 
је можемо спознати разумом, тако што ћемо посматрајући таму 
расуђивати о светлости. 

Пошто су Вера и Нада светлост, ми не можемо знати како 
оне изгледају, али ако знамо да су жеља и сумња тама, онда нам 
је већ лако да расуђујемо какве би требало да буду Вера и Нада 
јер су као што је светлост супротност тами и оне супротност Жељи 
и Сумњи. 

Па о Достојанству судимо на основу Поноса, јер је понос 
тама достојанству. 

О Чистоћи расуђујемо на основу Прљавштине. 

Занимљиво је и знати да се духовни свет огледа у 
материјалном баш као у огледалу. Па оно што је на Земљи високо 
и вредно, то је у духовном свету мало и безвредно. Што је овде 
лево, тамо је десно, што је чисто овде, тамо је прљаво. 

Жеља је ограничена временски, па ако се не испуни у 
одређено време које ми зацртамо она изазива негативна 
осећања попут љутње, гнева, беса, нервозе итд. Док да се надамо 
можемо вечно, јер Нада нама никаквих ограничења. Жеља нас 

тера да нешто учинимо да би дошло до остварења, док Нада 
нема потребу да ишта учини да би се остварила, по систему ако 
не буде нема везе, а ако буде, биће супер. 

Збогтаквих својих својстава Нада греје човека изнутра попут 
тихе ватрице ако треба и целог живота макар се и не испунила, 
она не изазива лоша осећања. Жеља кад се испуни изазива 
еуфорична осећања, док Нада и када се испуни не изазива 
еуфорију већ наставља тихо да греје оним својим пријатним 
осећајем. Човек је незајажљив у жељама па после испуњења 
једне одмах налази другу око које ће се нервирати, бринути и 
страховати о њеном испуњењу. Док човек склон Нади бира, неки 
тешко достижан циљ, да га Нада што дуже надахњује. 

Један од таквих циљева је и нада да ће се једног дана 
родити као Син Божји. Без Вере у Господа Бога човеку је тешко да 
негује наду, јер Нада подразумева да нешто добијемо не 
заслуживши то, него као израз Божје љубави и благодати. Зато 
онај ко не верује да Господ Бог бди над нашим животима тешко 
да може да гаји Наду. 

Сумња за све тражи доказ. Рецимо жене. Оне због 
недостатка вере стално траже доказ љубави, па морамо да им 
угађамо на свакојаке начине. А истина је да љубави нема где 
између двоје нема поверења. Јер онај ко има вере у људе не 
тражи доказ да га неко воли, већ верује да га тај неко воли. А, ко 
нема вере, већ ће сумњом отерати и оног ко га искрено воли. 
Људи верују да овај свет у коме живимо постоји само зато што 
могу чулима да га осете, па им је то доказ да он постоји. Али у 
стварности ми прави доказ да овај свет који видимо постоји 
немамо. 

Ево научници трагају за Хигсовим Бозоном само зато да би 
добили доказ да материја постоји. И ако пронађу тај бозон, то 
неће бити прави доказ да материја постоји, јер је Бог овај свет 
створио ни из чега, а оно што се створи ни из чега то и не постоји, 
већ је то само илузија. Маја, стара српска реч од које потиче реч 
замајавати. Овај свет је Маја или Илузија. Као што је сан илузија 

тако је и овај свет илузија, креирана да се кроз њу научимо 
Љубави, Вери и Нади, као и да се научимо друштвеном животу. 
Погледајмо љубоморног човека, он ће кроз сумљу увек наћи 
доказ да га жена вара. Што год жена учинила то може послужити 
као доказ да је неверна. Богат човек ће сумњати да се људи с 
њим друже из користи, и да има правог пријатеља, он ће га 
сумњом начинити, и наћи доказ да му је непријатељ. 

Вера је као нека спремност да у све поверујемо, као деца 
што све верују. Али нам господ Бог дао и разум да у својој вери 
не будемо преварени као што се деци дешава. Дакле разуман 
човек, иако је спреман у све да поверује, проверава све и бира 
шта је за њега добро да верује, а шта би било штетно. Док 
сумњивац одбацује све и ни у шта није спреман да поверује. 
Занимљиво је да алави људи су спремни да поверују и да на врби 
може да роди грожђе, па бивају лако преварени од људи вештих 
да искористе људску алавост, као што је био случај са Дафимент и 
Југоскандик банком. Ту је било вере али и недостатка разума. 

Игра светлости и таме 

Са научног становишта наше око сем рецептора за дневни 
вид који разликују црвену, зелену и плаву боју имамо и ноћни 
вид, такозвани црно бели вид. Док са религијског становишта 
имамо информацију да је Бог светлост и да Бога нико никад није 
видео. Што ће рећи да је светлост невидљива. А да ми као 
духовна бића реагујемо само на недостатак светлости, тј. на таму. 

Пошто из Библије имамо вест да је материјални свет 
створен по угледу на духовни, то се намеће закључак да наше око 
не види светлост, већ осећа њен недостатак. 

То ме је навело да мало испробавам у Windows-ovom 
програму за цртање Paint-u, јер у њему може да се испроба како 
се мешају светлосне боје. Јер светлосне боје немају исту шему 
као материјалне боје. У материјалним бојама су три основне 
боје; жута, црвена и плава, па се њиховим мешањем добијају; 
зелена, наранџаста, љубичаста и браон. И то је CMYK шема боја, 

под условом да се штампа на белом папиру, иначе нема ништа 
од беле боје. Док код светлосних боја основне боје су: зелена, 
плава и црвена, па се њиховим мешањем добијају остале боје. 
Притом нико не помиње да се мора играти мало и са јачином 
светлости да би се добиле све боје, као и да кад је угашен извор 
светлости то је црна боја, као што код материјалних боја бели 
папир представља основу. И ово се зове RnG red, blue, green 
шема боја. 

Дакле ако узмемо здраво за готово да наше око види 
светлост и да разликује три боје светлосног спектра, као и да се 
њиховим мешањем могу добити остале боје спектра. Па у Paint-u 
помешамо зелену и црвену светлост, добићемо жуту светлост. То 
је ок, наш ум кад рецептори осете зелену и зуту светлост то 
тумачи и ми тај извор видимо као извор жуте светлости иако 
немамо рецепторе за жуту светлост. Бар тако испада са научног 
становишта. Међутим, већ код мешања зелене и плаве светлости 
ми имамо проблем. Наш ум не реагује тако што ће да нам да 
нову боју већ ми извор видимо као извор светло плаве светлости. 
А тек са смањењем јачине светлости ми добијамо тамно зелени 
извор, као кад би смо ставили плави и зелени филтер један преко 
другог па кроз њих пропустили светлост. 

Исти случај се дешава и ако помешамо црвену и плаву 
светлост, уместо нове боје, која се добија кад помешамо 
материјалне боје, ми добијамо розе извор светлости. Та розе 
боја се као што знамо добија избељивањем црвене боје. 
Љубичаста боја се појављује тек са смањењем јачине светлости 
на пола као и у случају мешања зелене и плаве боје светлости. 

Посматрајући лед диоде примећујемо да у зависности од 
тога које је боје пластика на лед диоди зависи и коју боју 
светлости ћемо да видимо па зелена диода емитује зелену 
светлост, црвена црвену, жута жуту и тако даље. Схватио сам да 
је светлост увек бела, а да ми филтрирањем од ње добијамо боје 
светлости. Па ако желимо да добијемо жуту боју ми морамо да 
упалимо зелену и црвену диоду, што значи да морамо да имамо 

два извора, а да ако бисмо ставили црвени и зелени филтер један 
преко другог добили бисмо тамно жут извор светлости, као кад 
би жутој материјаној боји додали црну боју. 

Са друге стране ако прихватимо религијску вест, да наше 
око не види светлост већ њен недостатак долазимо до следећег. 

Светлост падне на неку површину, па у зависности од тога 
каква је површина, она ће или упити сву светлост или неке боје 
светлости упити а неке одбити, или пропустити светлост кроз 
себе као стакло. Ако површина одбије све боје светлости, којих 
има три жута плава и црвена, тада ми ту површину доживљавамо 
као белу. То је мала игра ума, јер ми немамо рецепторе за белу 
светлост, већ тако наш ум тумачи кад су рецептори задовољни и 
не шаљу никакву вест мозгу. Када светлост падне на лист, па он 
упије жуту и плаву боју светлости, а у наше око дође црвена, тада 
рецептори за жуту и плаву боју шаљу вест мозгу да нема плаве и 
жуте светлости, наш ум то тумачи и ми тај лист доживљавамо као 
зелен. Да се није умешао наш ум мозак би то тумачио као да 
недостају жута и плава боја светлости, али пошто је се умешао 
наш ум, онда ми лист доживљавамо зеленим. Дакле зелена боја 
је производ нашег ума. Ако би светлост пала на површину која 
упија сву светлост, наше око би мозгу послало вест да са те 
површине не долази светлост, и наш ум би то протумачио као да 
је та површина црна. 

Е садтреба да видимо како све ово ради кад је у питању РБГ 
шема боја коју користе и телевизори. 

Кад су у питању материјалне боје долази до одузимања 
светлости, па ако помешамо жуту и плаву боју добићемо 
материју која ће да упије жуту и плаву боју светлости па ће наш 
ум тај материјал видети као зелен, док код телевизора долази до 
сабирања боја, па кад један пиксел обасјамо плавом диодом, 
плаво филтрираном светлошћу, и тај исти пиксел обасјамо и 
црвеном диодом, тј. црвено филтрираном светлошћу, дакле 
један пиксел обасјавамо са два извора светлости. 

То је као да бели зид обасјамо са две сијалице, једном 
обојеном у плаво да филтрира плаву боју, а другом црвеном да 
филтрира црвену боју. Кроз плави филтер ће проћи жута + црвена 
боја светлости, а кроз црвени филтер ће проћи жута + плава боја 
светлости. Дакле, на зид ће пасти, или у наше око нема везе, жута 
+ црвена из једног извора и жута + плава из другог извора, и ми 
ћемо зид или пиксел видети као розе, избељено црвени. Овде 
имамо проблем! Зашто не видимо пиксел белим кад из њега 
долазе све три боје светлости? Изгледа да плави филтер 
задржава и мало црвене светлости па зато пиксел/зид бивају 
обојени у розе. Али зато ако на један извор светлости ставимо 
црвени и плави филтер пиксел/зид ће бити љубичаст, и то је 
једна од ствари које дефинитивно доказују да наше око не види 
светлост већ њен недостатак. 

Да погледамо шта се дешава кад зид обасјамо са два извора 
ако на један извор ставимо плави, а на други зелени филтер. 
Зелени филтер ће упити жуту и плаву боју светлости а пропустити 
црвену, док ће плави филтер задржати плаву а пропустити 
црвену и жуту светлост. Дакле пиксел/зид ће бити обасјан 
црвеном + црвеном + жутом бојом светлости и ми ћемо тај 
пиксел/зид видети као светло плав. Као кад плавој материјалној 
боји додамо белу боју. И овде имамо проблем као код розе боје. 
Наиме и овом случају пиксел/зид нису обасјани плавом 
светлошћу и ми би требало да га видимо плавог, али не, ми га 
видимо светло плавог. Међутим, посматрањем жуте боје 
светлости примећујемо да се она понаша као осиромашена бела 
светлост, као да у њој има и мало плаве и мало црвене светлости. 
Ако погледамо и Сунце видимо мало жућкасто. Изгледа да или 
хелијум којим је сунце омотано мало задржава и осиромашује 
светлост или светлост на проласку кроз атмосверу буде додатно 
осиромашена за плаву боју светлости, па ми кад погледамо горе 
видимо небеско плаветнило које је последица баш тог 
осиромашења светлости на проласку кроз атмосверу. 

Ово са сабирањем светлоси нам може пружити још један 
занимљив увид. Хајде да сабирамо светлост имајући у виду да се 
светлост и код РБГ шеме боја филтрира. 

По званичној науци црвени филтер зауставља плаву и 
зелену светлост а пропушта црвену, а плави филтер зауставља 
зелену и црвену а пропушта плаву боју светлости. По логици 
ствари ако би смо ставили ова два филтера један преко другога 
светлост неби могла да прође кроз такав филтер јер би била сва 
заустављена. Међутим зид који је обасјан светлошћу која 
пролази кроз такав филтер бива љубичаст. Што ће рећи да 
званична наука има проблем са схватањем како функционише 
светлост. Док у случају да наше око види недостатак светлости, 
црвени филтер пропушта плаву и жуту светлост, а плави црвену и 
жуту. И кад се саставе проћи ће жута боја светлости, а црвена и 
плава ће бити заробљене у филтеру, рецептори у нашем оку ће 
јавити мозгу да нема црвене и плаве и наш ум ће рећи, зид је 
љубичаст. На овај начин ми експериментално доказујемо да 
наше око не види светлост већ реагује на њен недостатак. 

Ево још једног примера да наше око не види светлост: Када 
уђемо у Земљину сенку ми видимо мрак, иако знамо да је мрак 
само недостатак светлости. Значи видимо оно чега нема. А када 
погледамо у извор светлости ми не видимо ништа, јер нас 
светлост заслепљује. Дакле ми видимо тумачење свога ума који 
нам каже да ту нема светлости и ми то видимо као мрак. Тако ум 
тумачи недостатак светлости. Тако су и остале боје које не 
припадају трима основном бојама само тумачења нашег ума. Па 
он недостатак жуте и плаве тумачи и показује нам то као зелено, 
То је само још један доказ да наше око није способно да види 
светлост. 

Пошто је свет у коме живимо, материјални свет, створен по 
угледу на духовни, то значи да ми не можемо видети духовну 
светлост, јер наше духовне очи, интелект и разум не виде 
светлост већ реагују на њен недостатак. Па ако измемо да је 

Чистоћа светлост, то значи да ми пошто можемо видети само 
таму, оно што мислимо да је чисто је заправо прљаво. 

Погледајмо на примеру Достојанства, које је светлост. Људи 
мисле да је понос светлост, а заправо је тама у односу на 
Достојанство. Како ћемо ми онда схватити достојанство ако га не 
можемо видети? Па тако што ћемо размишљати шта је то што је 
супротно од поноса. Па ћемо видети да достојанствен човек 
може да се понизи а да не умали себе, а да поносан човек не 
може да се понизи. Јер само велики човек може да се понизи, 
мали не може бити мањи него што јесте. Поносан човек, 
оправдавајући своју немоћ да се понизи, каже да он не 
дозвољава да га газе. 

Љубав, Доброта, Лепота, Милосрђе, Мудрост, 
Широкогрудост, итд. Све је то светлост. 

Погледајмо Мудрост, она је супротно од онога што ми 
мислимо да она јесте. Глупост је тама, и глуп човек мисли како је 
он паметан, док мудар никада то за себе неће помислити. Кажу 
да је Бог био праведан када је делио памет, сви мисле да су 
паметни. Дакле, оно што ми видимо као паметно је глупост а оно 
што ми видимо као глупост, ту можемо наћи мудрост. 

Можемо видети да све оно што ми мислимо да је светлост и 
да је добро, да је заправо све то тама и да смо преварени од 
стране наших земаљских учитеља, а да је све оно за шта смо 
мислили да је тама и да је зло заправо светлост и да је добро. 
Зато и у Св. Писму пише: „из таме ће засјати светлост". 

Зерцало 

Зерцало је огледало. Созерцавање је видети духовни свет, 
небо, посматрајући материјални свет. Материјални свет је одраз 
духовног света и у материјалном свету постоји све оно што 
постоји у духовном свету. Тако да ми можемо посматрајући 
материјални свет да схватимо односе у духовном свету. Дакле 
посматрамо свет и као у огледалу видимо духовни свет. Оно што 
је невидљиво, духовни свет па и сам Бог за нас постају видљиви 
кроз слику у материјалном свету. На пример, Бог је извор 
светлости у духовном свету, на небу а ми на Земљи имамо Сунце 
које осликава како то изгледа на небу. 

Исус Христос је узео дете за пример и рекао њихово је 
Царство Небеско. Созерцавајући ми видимо да малој деци ништа 
није прљаво, она не знају за прљавштину. Онда схватимо да на 
небу нема прљавштине јер нико не види ништа прљавим; 
схватамо да видимо ствари прљавим јер су нас родитељи тако 
научили да сагледавамо свет. Школа наших родитеља је упрљала 
наш доживљај света. 

Је ли пчела добра, а оса зла? Не него од пчеле имамо 
користи, а од осе штету ако нас убоде, оне су такве каквима их је 
Бог створио, ни добре ни зле. Али у нашем уму оне постају добре 
и зле. Ако брашно падне на наше нове панталоне ми ћемо рећи 
да смо се испрљали. Па је ли Брашно прљавштина? Пикавац је 
пикавац, али ако је на тротоару онда је прљавштина. Тако на небу 
ништа није прљаво па се ови што су се навикли на "чистоћу" на 
небу лоше сналазе. Децу није срамота као ни Адама и Еву што 
није било стид док нису јели са дрвета познања добра и зла. 
Деца брзо праштају. Пуна су вере. Кажеш детету: дај да пољубим 
па ће да прође и дете стварно прође бол, то је вера на делу, дете 
је поверовало да ће га проћи и прошло је. И многе друге ствари 
можемо да научимо од деце. Тако ми посматрајући децу 
созерцавамо какав треба да буде човек да би његово било 
Царство Небеско. Созерцавајући ми провидимо у Царство 

Небеско и имамо откровења о томе какви су односи у духовном 
свету. 

За почетак бих покушао да објасним шта то значи да је за 
човека који созерцава духовни свет завеса у храму поцепана и да 
он кроз њу гледа у Светињу Над Светињама. 

У Соломоновом Храму завеса је раздвајала Светињу од 
Светиње Над Светињама. У Светињи су служили свештеници 
свакодневно, а у Светињу над Светињама је улазио 
Првосвештеник једном годишње, и то не без крви, да очисти 
народне грехе. 

Исус Христос је Првосвештеник до века по реду 
Мелхизедекову и он је жртвовавши себе за наше грехе ушао у 
Светињу над Светињама на небу. У јеванђељу по Матеју нам се 
каже да је у тренутку када је издахнуо, завеса у храму се 
раздерала по пола одозго до доле. И гле, завеса црквена раздре 
се надвоје од горњег краја до доњег; и земља се потресе, и 
камење се распаде. Мат 27.51 

Показујући нам тако да је завеса на небу у духовном свету 
поцепана за оне који верују у Њега и да они сад могу да виде шта 
се дешава у Светињи над Светињама. Тако сваки искрени верник 
који твори оно што је Христос говорио да треба, бива 
просветљен Божјим откровењима јер за њега више нема завесе 
која заклања. Бог кога нико није видео за њега постаје видљив и 
Он лично управља његове кораке на земљи учећи га кроз живот 
да разликује добро од зла и како да се уклања од зла. Исус 
Христос је обећао да ће доћи Он и Његов Отац са Њим и да ће се 
станити у сваком искреном вернику. Сведочим вам да откровења 
нису нешто што се понеком даје, већ да су за сваког искреног 
верника и да ако их немате онда стварно треба да се упитате: 
какав сам ја то верник? 

Амин! 

